NUNS :: Aktivnosti :: Ulaganje Srbije u sopstvene strukture na Kosovu – više od 8 milijardi evra\nNaslovna | Info | Aktivnosti | Ulaganje Srbije u sopstvene strukture na Kosovu – više od 8 milijardi evra\n25. 11. 2015. Beograd, Priština\nAutor: Fisnik Minci Izvor: Koha Ditore, NUNS\nSrbija još čuva svoje prisustvo na Kosovu\nUlaganje Srbije u sopstvene strukture na Kosovu – više od 8 milijardi evra\nZa projekat Kosovo Serbia: LIVE Fisnik Minci iz dnevnika Koha Ditore piše istražuje da li Vlada Srbije nastavlja da finansira svoje paralelne strukture na Kosovu, posebno opštine, kojima rukovode predsednici koji odgovaraju kako Prištini, tako i zvaničnom Beogradu.\nNije tajna da se sredstva za Kosovo izdvajaju u zvaničnom Beogradu\nKancelarija za Kosovo i Metohiju u Vladi Srbije ovo procenjuje kao „normalno“, i priznaje da će ovo raditi i nakon formiranja Zajednice srpskih opština na Kosovu. Ovaj pristup Srbije je ocenjen kao štetan od strane kosovskih vlasti, koje su rekle da Zajednica srpskih opština neće biti funkcionalna bez potpunog raspuštanja paralelnih struktura.\nPriština, Beograd, novembar – Murselj Huseini, bivši predsednik paralelne opštine Gora, godinama je obavljao zvanične dužnosti u okviru srpskih lokalnih vlasti, koje se od završetka rata neprestano protive vlastima kosovskih institucija. On je od 2008. do 2011. godine bio predsednik, i obavljao je izvršnu vlast „na crno“. Čak je u razgovoru za list „Koha Ditore“ priznao da je delovao nezakonito, prihvativši finansiranje iz Beograda, međutim verovanje da služi goranskoj zajednici nateralo ga je da nastavi ove aktivnosti.\n„Da li sam bio svestan da radim protivno ustavnom poretku Kosova? U nekoj formi kažem da sam bio, ali neko verovanje me je nateralo da nastavim dok to verovanje nije počelo da bledi, kad sam uvideo situaciju da je Kosovo država... bio sam ubeđen da radim u interesu zajednice Gorana. Moja želja je bila da imamo podeljenu opštinu Gore, međutim to se nije realizovalo kako treba“, rekao je on ranije u ovoj godini. Huseini je smenjen od strane predsednika opštine Gora 2013. godine.\nMeđutim njegovo svedočenje je pokazatelj da Vlada Srbije nastavlja da finansira svoje paralelne strukture na Kosovu, posebno opštine, kojima rukovode predsednici koji odgovaraju kako Prištini, tako i zvaničnom Beogradu. . Nije tajna da se sredstva za Kosovo izdvajaju u zvaničnom Beogradu. Kancelarija za Kosovo i Metohiju u Vladi Srbije ovo procenjuje kao „normalno“.\nFinansijska podrška doprinosi razvoju srpske zajednice\n„Srbija prirodno finansira opštine na svojoj teritoriji, tako i opštine u autonomnim pokrajinama Vojvodina i Kosovo i Metohija“, kaže se u odgovoru ove kancelarije, gde se naglašava da su iznosi za ove destinacije javni. Ova kancelarija veruje da finansijska podrška doprinosi razvoju srpske zajednice, ali od ovoga mogu imati korist i ostali stanovnici.\n„Ovi fondovi idu formalnim kanalima, i niko ne treba da ima averziju prema činjenici da Srbija pomaže razvoj srpske zajednice na Kosovu, jer od toga indirektno imaju korist svi stanovnici pokrajine“, saopštila je Kancelarija za Kosovo i Metohiju u Vladi Srbije.\nNa osnovu informacija prikupljenih od civilnog društva u Beogradu, Vlada Srbije izdvaja velika sredstva da održi u životu svoje prisustvo na Kosovu. Na onlajn platformi Centra za praktičnu politiku, koja se zove „Koliko košta Kosovo?“, piše da je od juna 1999. godine do danas, Vlada Srbije, po procenama zvaničnika, na Kosovo trošila po pola milijarde evra godišnje. „Ukupna procenjena vrednost (troškova za Kosovo), u evrima, do ovog trenutka je 8.23 milijardi evra“, piše na ovoj platformi.\nNajveći deo sredstava Vlade Srbije, prema procenama ovog centra, ide na takozvane paralelne strukture, gde pre svega ulaze sredstva Ministarstava za prosvetu, zdravlje, rad i socijalne politike i slično. Takođe se izdvajaju sredstva i za plate zaposlenima u javnim preduzećima.\nNa budžetu Republike Srbije, za 2015. godinu, na delu posvećenom Kancelariji za Kosovo i Metohiju, nalaze se cifre za dodelu podrške za funkcionalnost institucija i organizacija na teritoriji Kosova i Metohije, zatim podrška za funkcionalnost i unapređenje administrativnih kapaciteta na lokalnom nivou, podrška za funkcionalnost edukativno-obrazovnih institucija u skladu sa mrežom škola i predškolskih institucija, zatim podrška za funkcionalnost zdravstvenih institucija, i tako redom.\nMarko Đurić, direktor Kancelarije za Kosovo i Metohiju u Vladi Srbije, pre nekoliko meseci je izjavio da njegova država ima 29 privremenih organa na Kosovu, sa više od 5 hiljada zaposlenih.\nNijedna finansijska podrška Srbije za opštine na Kosovu nije išla preko Trezora\nNa drugoj strani, opštine sa srpskom većinom dobijaju sredstva i iz budžeta Kosova.\nOve godine Gračanica je imala više od 6 miliona evra, a za kapitalne investicije više od 2.7 miliona evra. Leposavić je imao budžet od blizu 3 miliona evra, sa sumom od 1.1 milion evra za kapitalne investicije. Zubin Potok je imao oko 2 miliona evra, od kojih 620 hiljada evra za kapitalne investicije. Zvečan je ukupno imao više od 1.8 miliona evra, sa 836 hiljada evra za kapitalnie investicije. Severna Mitrovica više od 4 miliona evra, 933 hiljada evra za kapitalne projekte. Štrpce više od 3 miliona evra, za kapitalne investicije 535 hiljada evra. Budžet Parteša je bio preko 800 hiljada evra, sa samo 26 hiljada evra za kapitalne investicije. Oko 800 hiljada evra je bio i budžet Klokota, sa 36 hiljada evra za kapitalne investicije. Ranilug je upravljao budžetom od 1.2 miliona evra, 97 hiljada evra za kapitalne investicije, dok je Novo brdo imalo više od 2 miliona evra, sa 100 hiljada evra kapitalnih investicija.\nSve ove opštine prema kosovskom zakonodavstvu mogu dobiti finansijsku pomoć od Republike Srbije.\nZakon o lokalnoj samoupravi, u članu 30 dozvoljava opštinama da „sarađuju unutar njihovih nadležnosti, sa opštinama i institucijama, ukjučujući i državne agencije Republike Srbije“, i objašnjava da takva saradnja može biti u formi pružanja finansijske i tehničke pomoći od strane srpskih institucija, uključujući stručno osoblje i opremu, u primeni opštinskih nadležnosti.\nZakon o lokalnim finansijama kao opštinske izvorne finansiranja priznaje i finansijsku pomoć od Srbije.\nDok Zakon za upravljanje javnim finansijama i odgovornostima, u članu 59 je u celini posvećen finansijkoj pomoći od Republike Srbije. Tu se kaže da opštine imaju pravo da prihvate finansijsku pomoć od Republike Srbije. Takođe se objašnjava da se pod finansijskom pomoći od Republike Srbije za jednu opštinu podrazumevaju prihodi posvećeni toj opštini i koriste se od strane te opštine samo za ciljeve koje se tiču direktnog vršenja njihovih opštinskih nadležnosti.\nNa osnovu ovih zakonskih odredbi opštine treba da obezbede da se sva finansijska pomoć deponuje na zvaničnom bankarskom računu, u skladu sa Zakonom za upravljanje javnim finansijama, u jednoj od komercijalnih banaka, koja je sertifikovana od strane Centralnog bankarskog autoriteta Kosova. Ako se finansijska pomoć deponuje u jednoj komercijalnoj banci, opština treba da upiše to deponovanje u Registar računovodstva trezora.\nMeđutim, portparol Ministarstva finansija u Vladi Kosova, Muharem Šahini, saopštio je da do sada nijedna finansijska pomoć od Srbije nije registrovana i da u tom smislu nisu ispoštovane odredbe zakona.\n„Što se tiče pružanja finansijske pomoći od strane Republike Srbije za kosovske opštine sa srpskom većinom, informišem vas da do sada nijedna finansijska podrška ili donacija nije išla preko Ministarstva finansija, odnosno Trezora“, rekao je Šahini.\nOsim gore navedenih mogućnosti za opštine sa srpskom većinom, na Briselskim razgovorima postignut je još jedan poseban aranžman za sever Kosova. Dažbine koja se plaćaju na prelazima Jarinje/Rudnica i Tabavije/Brnjak ići će u Fond za razvoj severa. Prema obaveštenju Kancelarije Evropske Unije na Kosovu, za septembar, na račun Fonda su legla sredstva od oko 7.2 miliona evra.\nPre nekoliko meseci, opština Severna Mitrovica je dobila tri projekata od Fonda za razvoj, u iznosu od 1.5 miliona evra, koji će biti korišćeni za izgradnju vatrogasnog centra, za podršku i razvoj malih i srednjih preduzeća, kao i za ekspropriaciju zemljišta za izgradnju nove zgrade za opštinu. Bord će razmatrati i ostale projekte koje su podnele severne opštine i odlučiće u nekoj drugoj fazi. U Upravnom odboru Fonda su Samuel Žbogar, predsedavajući odbora u svojstvu specijalnog predstavnika EU na Kosovu, ministar finansija vlade Kosova, Avdulah Hoti, u ime kosovskih vlasti, i Danijela Zubac, u ime srpske zajednice, i oni odlučuju o radu Fonda.\nPriština alarmira Brisel o upadima Beograda\nVlada Kosova je ranije poslala Briselu izveštaj u kome informiše EU o stepenu primene postignutih dogovora između Kosova i Srbije, i u tom izveštaj se alarmira zbog upada (mešanja) od strane Beograda.\nU ovom dokumentu, Vlada Kosova priznala je da je proces integracije severa stvorio paradoksalnu situaciju, jer izabrani organi putem izbornog procesa vrše istovremeno i paralalne delatnosti u funkciji države Srbije.\n„Za vreme dok izveštavamo nastavljaju se negativni trendovi prouzrokovani od strane Srbije. Na jednoj strani Srbija radi na primeni dogovora iz Brisela, dok na drugoj strani nastavlja da podržava svoje ilegalne paralelne strukture na Kosovu. Ovaj štetan pristup Srbije stvorio je paradoksalnu situaciju, jer na severnom delu Kosova i šire, deluju obe opštinske strukture, legalne i ilegalne. Ovaj fenomen je rasprostranjen po celom Kosovu“, kaže se u izveštaju. „Srbija nastavlja da podržava politički i finansijski paralelne ilegalne strukture“.\nZbog upada i paralelizma koji dolaze iz Srbije, Vlada je priznala da četiri severne opštine nisu uspele da obezbede usluge građanima, kako je predviđeno zakonima Kosova. Takođe se priznaje da umesto njih se nude usluge nezakonito od opštinskih ilegalnih struktura.\nPrema Briselskom sporazumu, četiri severne opštine koje imaju jake veze sa Srbijom, učestvovale su na lokalnim izborima na Kosovu 2013. godine. Međutim, ilegalne opštine Srbije na Kosovu nastavljale su da operišu i smetaju rad legalnih opština. Nakon izbora predsednika i drugih legalnih vlasti, zvanični Beograd je imenovao, u nekim slučajevima iste ljude kao predsednike ilegalnih opštinskih vlasti. Takvi su slučajevi u opštini Severna Mitrovica, Zvečan, Leposavić, Zubin Potok i Štrpce.\nFisnik Korenica, iz Grupe za pravne i političke studije, kaže da je ovaj model duple suverenosti koji Srbija gura napred, ima za cilj uništavanje koncepta da je Republika Kosovo jedinstvena i nedeljiva. Prema njegovom mišljenju, ova pojava ozbiljno šteti kapacitetima Kosova, da u odnosima sa drugim državama, ali i sa međunarodnim organizacijama, izgleda kao ozbiljna država.\n„Strateški Srbija instalira krug vlasti koji je poznat i EU, i putem ovog kruga legitimiše svoje institucionalno prisustvo na Kosovu, ali i konačno onemogućava zastupljenost Srba na Kosovu prema Ustavu i institucijama Republike Kosovo“, rekao je Korenica.\n„Tako nešto otvara mnoga poglavlja osporavanja Kosova, kako u unutrašnjem, tako i u inostranom pogledu, i stvara situacije koje omogućavaju Vladi iz Beograda da bude unutrašnji politički faktor za svaki važan proces na Kosovu, što je ozbiljna pretnja ustavnoj demokratiji naše republike“.\nBeograd nastavlja sa idejom „konstruktivne dvosmislenosti“\nU međuvremenu, rukovodilac Kancelarije za Kosovo i Metohiju u Vladi Srbije, Marko Đurić, u intervjuu za dnevni list „Koha Ditore“ ovo je nazvao konstruktivna dvosmislenost.\n„Ono što je dobro je da imamo institucije koje prepoznaju i jedna i druga strana. I to je ono što mi želimo da postignemo. Da ostavimo po strani priču da postoje institucije jedne ili druge strane. Na Kosovu i Metohiji treba da postoje zajedniče institucije i da funkcionišu nezavisno od sporova oko pitanja o statusu. I to je ono što ja zovem konstruktivna dvosmislenost“, rekao je on.\nMeđutim, isto mišljenje nemaju zvaničnici Vlade Kosova. Ministar za dijalog, Edita Tahiri, je na početku ove godine poslala dopis Evropskoj Uniji, gde je pisala da Srbija ovim destruktivnim radnjama ima za cilj obarenje svih dostignuća dijaloga u Briselu za normalizaciju međudržavnih odnosa Kosova i Srbije, i da narušavaju mir i stabilnost u regionu.\n„Ilegalni upadi Srbije na Kosovo uvek su bili negativni i stvaraju tenzije i destabilizaciju. Ovi potezi nisu u skladu sa politikom EU za dobro susedstvo i regionalnu stabilnost, nego su očajnički potezi kojima se pokušava ometanje demokratske legitimnosti i rad predsednika opština koji su izabrani na regularan način u skladu sa Ustavom i zakonima Republike Kosovo“, rečeno je u reagovanju Vlade Kosova.\nPre nekoliko nedelja vladini zvaničnici na Kosovu su rekli da ova situacija neće trajati dugo.\nZamenik ministra za lokalnu samoupravu, Bajram Gecaj, rekao je da rade na tome da dođe kraj nošenja u isto vreme „dva šešira“.\n„Još imamo problema sa uspostavljanjem punog autoriteta na celoj teritoriji Kosova“, rekao je on. „U Briselu smo se usaglasili da Zajednica srpskih opština neće biti funkcionalna bez celokupnog raspuštanja paralelnih struktura, uključujući i dvostruke funkcije“.\nNa drugoj strani, Kancelarija za Kosovo i Metohiju u Vladi Srbije potvrđuje da će nastaviti sa podrškom za opštine sa srpskom većinom i nakon osnivanja Zajednice srpskih opština.\n„Kada se formira Zajednica srpskih opština, Srbija će nastaviti da intenzivno pruža finansijsku i drugu podršku za opštine sa srpskom većinom na Kosovu, što nema nikakve veze sa činjenicom da se ovim opštinama prenose sredstva i sa pokrajinskog budžeta Kosova“, saopštila je ova kancelarija.\nU međuvremenu, bivši predsednik paralelne opštine Gora, Murselj Huseini, priznao je da se kaje što je vršio ovu dužnost jer je od smene postao nepoželjan za Srbiju, a još više sa kosovske institucije.\n„Želeo sam da imamo jaku opštinu, verovao sam da će stvari jednog dana doći na svoje, bilo u Srbiji, bilo na Kosovu, iako pod Srbijom jako teško... Kajem se, jer kao ličnost sada osećam da sam izgubljen“, rekao je Huseini.\nрасељеник са Косова [neregistrovani] u 21:09\nПола милијарде евра годишње донира Србија Косову?!?Па шта је ту ново?!?И пре "99 Србија је помагала Косово са приближно истим износима...


Oko 300 učenika lokalnih osnovnih škola uzelo je učešće u Olimpijskom času održanom u centru Knjaževca. Ovaj Olimpijski čas je imao za cilj da ih upozna sa olimpijskim vrednostima kao što su fer plej, poštovanje, radost igre, izuzetnost i jedinstvo duha, tela i uma.\nKroz veliki broj organizovanih radionica su deca sticala znanja o istoriji Olimpijskih igara, olimpijskim simbolima i sportovima, kao i znamenitim sportistima – olimpijskim herojima današnjice.\nOlimpijski čas je otvorio Milan Đokić predsednik opštine Knjaževac, koji je pozdavljajući prisutne rekao.\n"Pored matematike i petica u školi jako je važno da se bavite sportom. Zato smo mi sve ovo i organizovali za vas, da shvatite da čovek de bi bio uspešan mora i da se bavi sportom i da bude dobar čovek i da mora dobro da uči. Sa nama su ovde i neki sportisti koji svojim primerom mogu da vam pokažu da nijedan sportski rezultat nije nedodirljiv i nije nedostižan i da sve radom može da se postigne. U sportu ćete naučiti kako da budete i dobri ljudi i dobri đaci, što i jeste naš cilj", naveo je Đokić.\nSpecijalni gost ovog Olimpijskog časa je bio džudista Aleksandar Kukolj, olimpijac i šampion Evrope, u čije finansiranje programa priprema od ove godine će se uključiti i opština Knjaževac.\nAleksandar Kukolj se, tokom obraćanja prisutnima zahvalio opštini Knjaževac na pomoći koja je za njega i sport kojim se bavi od velike važnosti u okviru priprema za predstojeća takmičenja.


Tržište piše pravila duvandžija – Nadlanu.com\nTržište piše pravila duvandžija\nPredložene zakonske izmene imaju cilj da omoguće podizanje konkurentnosti srpske duvanske industrije, u kojoj je zaposleno oko 130.000 ljudi\nSkupština Srbije juče je počela raspravu o izmenama Zakona o duvanu. Izmene su predložene radi usaglašavanja domaćeg zakonodavstva s pravilima Evropske unije, Svetske trgovinske organizacije i CEFTA sporazumom. Njima bi trebalo da se obezbede ravnopravni i stabilni uslovi za razvoj domaće duvanske industrije, povećanje produktivnosti i izvoz domaćeg obrađenog duvana i duvanskih proizvoda.\nMinistar finansija Mirko Cvetković rekao je da zakon o duvanu reguliše veoma važnu oblast sa ekonomskog stanovišta, jer je u toj oblasti zaposleno oko 130.000 ljudi. Obrazlažući predložene izmene, on je rekao da su značajna sredstva investirana u tu oblast − oko milijardu evra, a da aktuelni procesi u regionu zahtevaju da se promeni postojeći zakon. „U regionu dolazi do intenzivnih promena, a već tri zemlje su članice Evropske unije ili su u statusu zemlje kandidata, ili su potpisale Sporazum o stabilizaciji i pridruživanju. Većina su i članice Svetske trgovinske organizacije“, rekao je Cvetković.\nMinistar je pozvao poslanike da glasaju za predložene izmene čiji je cilj stvaranje mogućnosti za podizanje konkurentnosti proizvodnje. U prepodnevnom delu sednice poslanici su, umesto o odredbama CEFTA sporazuma, postavljali razna poslanička pitanja predsedavajućem, između kojih o neisplaćenim dnevnicima, o tekstovima u istorijskoj čitanci za peti razred osnovne škole, plaćanju TV pretplate i TV prenosima skupštinskih zasedanja. Poslanici manjina Rajko Đurić i Riza Halimi protestovali su što po nekoliko meseci čekaju da ih prime pojedini ministri i upitali šta od predstavnika vlade treba da očekuju građani kada ni narodni poslanici ne mogu da ostvare svoja prava. Halimi je protestovao i što, kako je rekao, na graničnom prelazu Preševo nema ni jednog zaposlenog Albanca, a prelaz radi već 15 godina. („Pregled“)


Nove dijagnostičke mogućnosti iz oblasti digestivne endoskopije na UKC RS – Novosti Plus\nDOKTOR NAUKA I TEHNOLOGIJA Republika Srpska Zdravlje\n29 Novembra, 2019 29 Novembra, 2019 Dragana Morača\t0 Comments\nNa Univerzitetskom kliničkom centru /UKC/ Republike Srpske u Banjaluci organizovan je stručni trening gastroenterologa iz cijele BiH za endoskopsku opremu posljednje tehnološke generacije koja pruža nove dijagnostičke mogućnosti u oblasti digestivne endoskopije.\nPredsjednik Asocijacije gastroenterologa i hepatologa BiH Stevan Trbojević istakao je značaj ove tehnologije, uz pomoć koje se pritiskom na jedno dugme i uz dvije vizuelne tehnike diferencijraju promjene sa velikom preciznošću.\n“Tehnologija je sve razvijenija i moćnija, te u budućnost se možda neće morati uzimati biopsije, jer će i bez toga biti prepoznato o čemu je riječ, što je veoma značajno u dijagnostici malih promjena”, rekao je novinarima Trbojević, koji je i specijalista gastroeneterolog na UKC Srpske.\nOn je pojasnio da nove tehnike služe da se promjene na sluzokoži želuca otkriju tek kada se pojave, te da se odmah pristupi njihovom skidanju.\nRukovodilac kliničkog Odjeljenja gastroenterologije Sveučilišne kliničke bolnice u Mostaru i član Asocijacije Milenko Bevanda istakao je značaj treninga, kako za ljekare, tako i za pacijente radi primjene najsavremenijih metoda u svijetu.\n← Ministarstvo prosvjete i kulture RS podstiče učenike da pišu i vole ćirilicu\n“M:tel” korisnicima za predstojeće praznike preporučuje paket usluga “Em plus” →


Brus ONLINE - Saopštenje Štaba za vanredne situacije opštine Brus o stanju koronavirusa na dan 17. avgust 2020.\nSaopštenje Štaba za vanredne situacije opštine Brus o stanju koronavirusa na dan 17. avgust 2020.\nBrus, 17.08.2020. Današnje saopštenje Štaba za vanredne situacije opštine Brus o stanju koronavirusa COVID-19 na teritoriji ove opštine prenosimo u celini, u cilju pravovremenog i tačnog informisanja građana:\nSAOPŠTENjE 17.08.2020 godine\nPrema dostavljenom izveštaju do 14:00 časova 17.08.2020 godine, u Kovid ambulantu DZ Brus javilo se ukupno 20 pacijenata sa respiratornim tegobama. Uzeto je 9 briseva za PCR testiranje.\nU navedenom periodu četvoro pacijenata upućeno je na Infektivno odeljenje Opšte bolnice Kruševac.\nRezultati testiranja lica kojima je uzorkovan bris za PCR testiranje 14.08.2020 godine pokazuju prisustvo virusa COVID-19 kod jednog lica, dok je kod osmoro lica rezultat negativan.\nPrema izveštaju ZZJZ Kruševac koji je dostavljen u prepodnevnim časovima i do časa izveštavanja nisu ažurirani podaci , od početka epidemije, na teritoriji opštine Brus potvrđeno je prisustvo virusa COVID-19 kod 112 lica.


GLOBSEC: Srbija medju zemljama šireg regiona najranjivija na uticaj Rusije i Kine\nBeta 16. novembra 2021. 15:35\nSrbija je medju osam zemalja centralne Evrope i Zapadnog Balkana najpodložnija ruskom uticaju, ali i uticaju Kine, pokazuje studija medjunarodnog tink-tenka sa sedištem u Bratislavi GLOBSEC.\nGLOBSEC je u novom „Indeksu ranjivosti“ na osnovu analize pet ključnih faktora na skali od nula do 100 rangirao koliko su na uticaj Rusije i Kine ranjive Bugarska, Crna Gora, Češka, Madjarska, Rumunija, Severna Makedonija, Slovačka i Srbija, prenosi portal Euraktiv Srbija.\nNajmanje su se osetljivim na strani uticaj, sa 29 poena, pokazale Češka i Rumunija, a slede Slovačka sa 32 poena, Severna Makedonija sa 40, Bugarska sa 42 i Madjarska i Crna Gora sa po 44 poena, pokazala je studija, koja je plod dvogodišnjeg istraživanja sprovedenog uz podršku američkog Stejt departmenta.\nKao jedan od ključnih medju pet faktora u većini zemalja regiona pokazalo se, kako navode autori studije, javno mnjenje, pa tako panslovenstvo, jezička bliskost, preplitanje istorije i kulturne veze u velikoj meri utiču na ranjivost Srbije, Bugarske, Crne Gore i Slovačke.\nU Madjarskoj, Crnoj Gori i Severnoj Makedoniji važan faktor ranjivosti su i anti-liberalni stavovi i klevetničke kampanje aktera koji sebe predstavljaju kao zaštitnike „tradicionalnih vrednosti“, piše u studiji.\n„Takvi stavovi su često posledica široko rasprostranjenog gubitka iluzija u način funkcionisanja demokratije u svim analiziranim državama. U kombinaciji sa rastućim uticajem vlada nekih zemalja na medije, to okreće ljude dezinformacijama i čini ih sklonim autoritarnim oblicima vlasti“, piše u studiji.\nU analizi piše da političku scenu u Srbiji karakterišu dugogodišnja vladavina desničarske i populističke Srpske napredne stranke i odsustvo parlamentarne opozicije, „što ugrožava samu srž demokratije u zemlji“.\n„Članstvo u EU i dalje ostaje zvanični cilj vlade, ali retorici vladajuće SNS u izvesnoj meri nedostaje entuzijazam – ne koristi proevropske narative niti promoviše vrednosti EU“, ocenjuju autori.\nNavodi se i da su „vladajuće stranke u Srbiji, uz podršku javnosti, usvojile pro-ruske stavove“, što „uz retke izuzetke, važi i za celu srpsku politiku“. „Teme poput kampanja dezinformacija Kremlja ili njegove agresivne spoljne politike se u načelu izbegavaju“, piše u studiji.\nU studiji se ocenjuje da se „anti-demokratske tendencije vlade ogledaju i u javnom mnjenju“.\n„Zbog geopolitičkih i istorijskih okolnosti srpska javnost je veoma prijemčiva za pro-ruske narative. To se ogleda i u izuzetno pozitivnom stavu prema Rusiji i Kini, velikim rezervama prema evro-atlantskoj zajednici i široko sklonosti teorijama zavere“, piše u analizi, uz ocenu da „iz srpske perspektive, Rusija uvek igra ulogu velikog slovenskog brata koji je uvek štitio Srbe“.\nTako, kako se navodi, 59 odsto gradjana Srbije smatra Rusiju najvažnijim strateškim partnerom, a svega 52 odsto se zauzima za ulazak u EU. Istovremeno, u Srbiji još snažno odjekuje i sećanje na NATO bombardovanje, pa se 84 odsto stanovnika protivi ulasku u zapadnu alijansu.\nZa javnu upravu Srbije u analizi se navodi da je plod „zarobljene države, sa gotovo nepostojećim mehanizmima kontrole i javnim preduzećima koja su stvorena da služe vlastodršcima“.\nU studiji se ocenjuje da je javni sektor prožet klijentelizmom, nepotizmom i endemskom korupcijom, da je izborni sistem ranjiv i na spoljne i na unutrašnje uticaje i da je u takvim okolnostima „otpornost na hibridne pretnje malignih stranih uticaja minimalna“.\nInformativnu sferu, kako se navodi, takodje karakterišu ozbiljni nedostaci, medju kojima su i državna kontrola medijskog prostora i koncentracija medijskog vlasništva u rukama provladinih aktera.\nPored dve ruske medijske kuće koje deluju u Srbiji, proruske stavove šire i tabloidi i televizije bliske vlasti, čije je „izveštavanje o Rusiji senzacionalističko i nekritički promoviše interese Kremlja“, a takvi su stavovi široko prisutni i na društvenim mrežama, piše i analizi.\nDodaje se i da se pro-demokratski i ekološki nevladin sektor u Srbiji suočava sa izazovima koji nisu ograničeni samo na prilepljivanje etikete da ugrožavaju državnu bezbednost ili da su strani agenti, već prerastaju i u uznemiravanje i progon, uključujući i državne fnansijske istrage.\nIstovremeno, nad relativnu slobodu delovanja akademske zajednice nadvila se senka korupcionaških skandala, vezanih za slučajeve lažnih diploma ili sumnjivih diploma nekih privatnih univerziteta.\nU studiji se ocenjuje da je istraživanje pokazalo da članstvo u medjunarodnim strukturama poput EU i NATO doprinosi većoj otpornosti iz perspektive zajedničke politike i odbrane, ali da pojedinačnoj ranjivpsti zemalja doprinose razlike u kvalitetu javne uprave, zakonodavstva i zaštite integriteta izbornog procesa.\nPokazalo se i da je svetonazor često važniji od opipljivih struktura poput institucija ili administrativnih kapaciteta, a u oblikovanju tog svetonazora učestvuje informativni prostor „koji je delikatna konstrukcija u svim demokratijama, a posebno u još nezrelim političkim sistemima srednje Evrope i Zapadnog Balkana“, ocenjuje se u studiji.\nUz to, zemlje koje su bile predmet analize „i nakon 30 godina od pada komunizma pate od problema nasledja, sa kojima su povezane i nestabilne političke institucije, krhko javno mnjenje, kao i duboko ukorenjeni problemi korupcije, nepotizma, klijentelizma i drugi“, zaključuje se u studiji GLOBSECA.


Ishod ponude za Komercijalnu banku podigao Belex | Kamatica\nPočetna > berza > Ishod ponude za Komercijalnu banku podigao Belex\nTekst objavljen: 20.04.2021 10:30\nProtekla sedmica donela je skok domaćeg tržišta akcija od 1,4 odsto mereno indeksom Belex15, u prvom redu usled velikog skoka akcija Komercijalne banke (KMBN). Ukupan promet u trgovanju iznosio je 509,4 miliona dinara (4,3 miliona evra) zahvaljujući državnim obveznicama\nNajprometnija akcija bila je Naftna industrija Srbije (NIIS) kojom se uglavnom trgovalo na nivou od 620 dinara uz realizaciju od 19,1 milion dinara. Cena sirove nafte skočila je u sedmici preko šest odsto nakon što je Međunarodna agencija za energiju poboljšala izglede za globalnu tražnju u tekućoj godini.\nAkcije Dunav osiguranja (DNOS) spustile su se na 4.000 dinara uz promet od 6,5 miliona dinara, nakon što su prethodno snažno porasle na objavu o rekordnoj dividendi. U tekućoj godini ove akcije predvode dobitnike sa skokom od 29 odsto.\nAkcije Laste (LSTA) nastavile su trend rasta i duplirale vrednost u protekle dve sedmice. Mediji su najavili da bi tender za prodaju državnih akcija trebalo da bude raspisan do sredine godine, ali i dalje ostaje mnogo nepoznanica oko ovog procesa.\nPrioritetne akcije Komercijalne banke (KMBNPB) skočile su 10,4 odsto na 1.172 dinara nakon što je objavljeno da NLB nije uspeo da pređe prag za prinudni otkup, dok je istovremeno stekao 15,3 odsto prioritetnih akcija. Obične akcije skočile su 6,4 odsto na 3.480 dinara uz minoran promet.\nAkcije Jedinstva (JESV) nastavile su blago da fluktuiraju oko nivoa od 6.500 dinara na kojem kompanija kontinuirano stiče akcije. Trenutno se u vlastitom portfelju kompanije nalazi 2,8 odsto sopstvenih akcija.\nBeogradska berza nedeljni izveštaj sa berze momentum belex Komercijalna banka


Drustvo - datum: 2019-11-15 NAKON PROPALIH PREGOVORA S MINISTROM ODBRANE PREDRAGOM BOŠKOVIĆEM, SOVCG OČEKUJE REAKCIJU PREMIJERA\nSindikat traži da se unaprijedi položaj vojnika Traže veće plate za vojnike 15 odsto Sindikat traži da se vojnicima zarade uvećaju za 10 do 15 odsto\nSindikat odbrane i Vojske Crne Gore (SOVCG) tražio je od premijera Duška Markovića povećanje zarada zaposlenima u sektoru odbrane, prevashodno pripadnicima Vojske Crne Gore (VCG), nakon što pregovori s ministrom odbrane Predragom Boškovićem nijesu dali nikakve rezultate. Kako je za „Dan“ kazao predsjednik SOVCG Zdravko Kasalica, sindikat traži da se vojnicima zarade uvećaju za 10 do 15 odsto.\nU dopisu Markoviću, SOVCG podsjeća na njegovo obećanje da će zarade zaposlenima u VCG biti povećane početkom naredne godine. Podsjećaju na sastanak održan 15. decembra prošle godine, kojem su prisustvovali generalni sekretar Unije slobodnih sindikata Srđa Keković, tadašnji predsjednik SOVCG Nenad Čobeljić i sadašnji predsjednik te sindikalne organizacije Zdravko Kasalica, na kojem je razgovarano na temu povećanja zarada zaposlenima u Vojsci Crne Gore.\n– Tom prilikom od Vas smo dobili uvjeravanja da tokom 2019. godine ne možemo očekivati povećanje zarada, ali isto tako uvjeravanje i obećanje da će se budžetom za 2020. godinu i to nešto planirati, sa počevši od 1. januara 2020. godine, u obimu mogućnosti. SOVCG je ispoštovao ovakav stav, i sve razgovore sa ministrom odbrane smo vodili s ciljem da se od 1. januara 2020. godine poveća zarada – navodi se u dopisu SOVCG koji je upućen premijeru.\nKako se navodi u dopisu koji potpisuje Kasalica, tokom ove godine više puta su razgovarali s Boškovićem, koji ih je, kako se navodi, uvjeravao da će u skladu s mogućim rezervama u novcu sa kojim raspolaže Ministarstvo odbrane kreirati određeno povećanje zarada.\n– U tom duhu su i tekli ovi razgovori, sve do poslednjeg sastanka sa ministrom odbrane, održanog 8. novembra, kada je predsjedniku SOVCG saopšteno da od povećanja zarada za zaposlene u sektoru odbrane u 2020. godini neće biti ništa – istakao je Kasalica.\nPremijeru je ukazao da je takav stav ministra Boškovića obeshrabrujući za pripadnike Vojske Crne Gore u očekivanjima da, kako je naveo, budu ravnopravno tretirani sa ostalim strukturama društva.\n– Sindikat odbrane i Vojske Crne Gore ima osjećaj i razumijevanje za ukupnu ekonomsku situaciju te složenost problema sa kojima se Vlada suočava, posebno podržavajući i ističući očekivanja zaposlenih u sektoru zdravstva i prosvjete za poboljšanjem njihovog socio-ekonomskog položaja u društvu, te očuvanja sistema javnog zdravstva, ali i podizanja standarda obrazovanja na viši nivo. Ipak, smatramo da i zaposleni u Vojsci Crne Gore imaju potpuno opravdano očekivanje da Vlada nađe sluha za realne potrebe pripadnika Vojske, te da se mogu i trebaju naći sredstva kojim bi se unaprijedio položaj zaposlenih i u ovom sektoru – navedeno je u dopisu.\nKasalica ukazuje da su prošle više od tri godine od poslednjeg povećanja zarada zaposlenima u VCG i MO, te da u tom sindikatu smatraju da su se stvorili svi preduslovi da se iskreno i sa najboljom namjerom hitno razmotri povećanje zarada za pripadnike VCG i MO.\n– Smatramo i da Vi lično možete i trebate da uradite više po ovom pitanju jer pripadnici Vojske Crne Gore to svojim predanim radom i doprinosom na jačanju i čuvanju države Crne Gore zaslužuju. Svojim radom i odnosom daju ogroman doprinos, uz sve rizike i teškoće koje karakterišu ovako odgovoran posao. Ovo je interes i države Crne Gore i svakog građanina koji želi da živi u modernoj i bezbjednoj državi – poručili su iz sindikata.\nOd Markovića očekuje da će u komunikaciji sa ministrima odbrane i finansija preduzeti konkretnu aktivnost u pravcu povećanja zarada zaposlenima u Vojsci Crne Gore.


Stanje u Hercegovini alarmantno\nponedeljak, 13 februar 2012 10:31\nVisina snijega u Bileći (pon): 67cm .Uprava Civilne zaštite Republike Srpske predložiće vlastima Srpske da opštini Bileća budu dodijeljena novčana sredstva od 20.000 KM, zbog velike ugroženosti snježnim nevremenom.\nDirektor ove uprave Milimir Doder dogovorio je sa direktorom Helikopterskog servisa Republike Srpske Bobanom Kusturićem da danas helikopterom budu evakuisana bolesna lica iz Mjesne zajednice Luke i sela Zovi Do u opštini Nevesinje...\nDoder će danas obaviti dodatni razgovor sa sekretarom Crvenog krsta Republike Srpske /Đokom Mihajlovićem/ i dogovoriti, odnosno predložiti, koje bi količine paketa trebalo dostaviti opštinskim organizacijama Crvenog krsta u ugroženim opštinama - saopšteno je iz Republičke uprave CZ.\nRepublička uprava je juče, putem Ministarstva bezbjednosti BiH, na osnovu zahtjeva načelnika opštine Kalinovik Mileve Komlenović, uputila zahtjev za pomoć helikoptera Eufora za prevoženje više lica iz Istočnog Sarajeva na područje opštine Kalinovik da bi pružili fizičku pomoć starijim članovima porodice, te radi evakuacije teško oboljelog lica iz Kalinovika u Sarajevo.\nU opštini Kalinovik, zbog vjetra i snježnih nanosa, juče nisu čišćeni lokalni putevi, a održana je prohodnost regionalnog puta prema Dobrom Polju i do Oblja na putu Kalinovik - Ulog.\nU opštini Foča mašina za čišćenje danas će ponovo krenuti prema Zakmuru radi popravka kvara na elektro-mreži na repetitoru Kmur.\nDvije dodatne mašine danas će biti upućene na čišćenje pravca Foča - Tjentište.\nU opštini Pale juče je pročišćen put prema Podgrabu i danas se nastavlja sa čišćenjem puteva u skladu sa prioritetima.\nU opštini Novo Goražde očekuje se dolazak mašine Oružanih snaga BiH.\nProblem vodosnabdijevanja je prisutan u višim dijelovima opština Sokolac, Han Pijesak i Pale.\nNa području Istočne Hercegovine snabdijevanje električnom energijom je uredno, osim u pojedinim selima koja povremeno ostaju bez struje, ali se kvarovi nastoje ukloniti u što kraćem roku.\nVodosnabdijevanje i PTT saobraćaj su uredni.\nU ostalim dijelovima Republike Srpske stanje je stabilno, mada snijeg i dalje pada u pojedinim dijelovima, ali slabim intenzitetom.


Profesor Florijan Biber i profesor Nikolaos Cifakis, Foto: Glas Amerike\nPromena granica, kao rešenje problema Beograda i Prištine, niti je realna, niti poželjna, smatraju profesor Univerziteta u Gracu Florijan Biber i profesor Nikolaos Cifakis sa Univerziteta Peloponeza i upozoravaju da bi taj scenario doveo do novih problema, ne samo na Kosovu, već i u Bosni i Hercegovini.\nIdeja razgraničenja odbačena je zbog nesaglasnosti unutar Evropske unije (EU), izjavo je Florijan Biber na predstavljanju knjige koju su predstavili autori, "Zapadni Balkan u svetu. Veze i odnosi sa nezapadnim zemljama".\n"EU je izgubila kontrolu nad procesom. Potreban je novi pristup i nova ideja kako voditi dijalog do kraja, jer sadašnji pristup nije uspeo", rekao je Biber i dodao da je izlaz u jačanju evropske perspektive.\nPrema njegovim rečima, sastanci u Briselu svakih par meseci ne vode rezultatu i potrebna je ozbiljna konferencija i jasna evropska perspektiva, što se očekuje kada bude formirana nova Evropska komisija.\n"Čak i da Srbija i Kosovo normalizuju odnose danas, to ne znači da mogu da postanu članice EU, zato što ima drugih problema poput vladavina prava ili stanja demokratije", izjavio je Biber.\nGost iz Grčke Nikolaos Cifakis smatra da je rešenje kosovskog problema u sporazumu koji će Srbima garantovati mnogo više prava i maksimalnu zaštitu njihovog identiteta, spomenika i verskih objekata, a Beogradu i Prišitni evropsku perspektivu.\nProfesor Biber ističe da se u rešavanje problema, pored EU, moraju uključiti velike sile.


Utakmica Kupa BiH: RK Drina - RK Sloga Gornji Vakuf, srijeda od 18 sati KSC Zvornik - Zvornicki.ba\nPoslije dugo vremena u Zvorniku će gostovati rukometni klub iz Premijr lige BiH i to u okršaju osminefinala Kupa BiH. Nakon herojske pobjede u Kotor Varoši bez povrijeđenog kapitena Spasojevića i Tisanovića, ovo je pravi izazov za rukometne divove Drine.\nZvornički rukometni divovi ove sezone gaze sve protivnike i nakon deset odigranih kola ne znaju za poraz. Dobra atmosfera u i oko kluba odrazila se i na igru RK Drina na terenu, pa je tako zvornički prvoligaš glavni favorit za titulu.\nPravi izazov za rukometaše Drine biće duel sa jednim stabilnim premijerligašem koji dolazi iz Gornjeg Vakufa. Ljubitelji sporta moći će u srijedu da uživaju u rukometnoj predstavi koja počinje u srijedu od 18 sati u velikoj dvorani KSC Zvornik.\nNažalost za prvi meč Kupa BiH upitan je i kapiten Drine Mišo Spasojević zbog povrede zadobijene u Kotor Varoši. Uvijek pouzdani Boško Tisanović je izgubljen do kraja ove sezone zbog teške povrede na početku sezone.\nIz Kluba pozivaju sve simpatizere i prijatelje da dođu u što većem broju i daju podršku RK Drina u prvom susretu osminefinala Kupa BiH.\nUzvrat se igra sedam dana kasnije u Vakufu.\nTagged divovi, KUP BiH, RK Drina, rk drina zvornik, rukomet, sportl rukometni divovi, Zvornik\nPrevPoziv za dostavu prijedloga za izradu Programa rada Skupštine u 2019. godini\nNextPoziv za registraciju u timove lekara specijalista pedijatrije JZU Bolnica Zvornik


» Putnička prava: svaki treći građanin EU poznaje svoja putnička prava\nEvropska komisija je objavila rezultate novog Eurobarometrovog istraživanja o putničkim pravima koje pokazuje da gotovo trećina građana EU, odnosno 31 procenat, poznaje svoja prava i obaveza prilikom polaska na put, dok je 59 odsto izjavilo da ne zna koja su njihova prava i obaveze.\nRezultati takođe pokazuju da su putnici kojima je potrebna pomoć zbog invaliditeta ili smanjene pokretljivosti u velikoj meri zadovoljni: 81 procenat njih je zadovoljno pruženom pomoći.\n„Kada je u pitanju transport u Evropi, građani su moj glavni prioritet i ja želim da obezbedim da svi oni budu upoznati sa svojim pravima prilikom putovanja. Važno je da prava ne ostanu samo na papiru”, izjavila je Violeta Bulc, evropska komesarka za transport.\n„Istraživanje pokazuje da je ostvaren napredak, naročito kada se radi o manje pokretnim ili osobama sa invaliditetom, ali je jasno da je moguće učiniti više. Važno je, međutim, ne zaboraviti da je sjajan napredak u Uniji već postignut jer zakoni EU obezbeđuju svim građanima EU ista prava, bez obzira na to gde i kako putuju. Naš sledeći prioritet je da obezbedimo da svi evropljani budu upoznati sa svojim pravima prilikom putovanja. Hajde da zajedno radimo na ovome”, dodala je.\nZa više informacija posetite: ec.europa.eu/transport/themes/passengers/news/2014-12-22-pax-rights-eurobarometer_en.htm.\nO pravima putnika u EU saznajte ovde\nVideo poruka komesarke Bulc o putničkim pravima


Šutanovac: Pitajte SNS za stav, pa glasajte drugačije - SandzakHaber.Net , Sandžačke Internet Novine !\nNaslovna Srbija Politika Šutanovac: Pitajte SNS za stav, pa glasajte drugačije\nOd HaberNews - 15. Januara 2014. 0 62 Podeli na Fejsbuku\ntweet Funkcioner DS Dragan Šutanovac poručio je članovima Glavnog odbora stranke da, ako nemaju stav o tome čime treba da rezultira predstojeća sednica tog odbora, “pitaju svoje komšije naprednjake za mišljenje i zatim urade drugačije”.\n“To je bio recept i 2000. godine. Tada je Zoran Đnđić isto učinio i rekao našim delegatima: ‘Pitajte komšije iz JUL-a za koga da glasate, pa glasajte suprotno’. Mi smo glasali za Đinđića i preokrenuli točak istorije na našu stranu”, podsetio je Šutanovac.\nOn je na obeležavanju 24 godine od osnivanja Opštinskog odbora DS u Smederevskoj Palanci, rekao da na sednici Glavnog odbora koja je zakazana za subotu, 18. januara, očekuje demokratsku raspravu.\nŠutanovac je rekao i da nije tajna da je od početka, kada je napravljen dogovor za aktuelno rukovodstvo DS, iznosio kritike, ali je dodao i da “nije tajna da zastupa pre svega interes DS”.\nOn je uveren da oni koji smatraju da će DS oslabiti “greše” i da “postoji dovoljno pameti, energije, vizija i ljudi koji imaju rezultat, iskustvo i znanje koji mogu da ponude rešenja za probleme u kojima se nalazi Srbija”.\nPrema njegovim rečima, izbori u DS i Glavni odbori te stranke uvek izazivaju veliko interesovanje javnosti, “a uz podršku medija građani danas ni ne znaju da su za 25. januar već zakazani izbori u SNS”.\n“To znači da i dalje postoji medeni mesec vlasti i medija koji skreću pažnju pre svega na dešavanja u Demokratskoj stranci koja je opoziciona i ne utiče na tokove u Srbiji”, rekao je Šutanovac, a saopšteno je iz DS.\nFunkcioner DS Oliver Dulić naveo je da su sva dešavanja u okviru DS u okviru demokratskih procesa jer je, kako tvrdi, DS uvek bila otvorena i u njoj nije bilo strano da se menjaju lideri i da se otvoreno govori o problemima.\n“Sve što neko ima da kaže, reći će na sednici Glavnog odbora i na drugim telima gde će se odlučivati o budućem pravcu rada Demokratske stranke”, rekao je Dulić dodajući da je cilj svih demokrata da stranka postane jača, da se stabilizuje, nađe unutrašnju snagu, sprovede suštinske reforme unutar sebe i društvu i državi ponudi izlaz iz trenutne krize.\nGovoreći o eventualnom raspisivanju vanrednih parlamentarnih izbora, Dulić je ocenio da će se to odlučiti u “kabinetu jednog čoveka, kao i sve ostalo u zemlji”.\nDulić je uveren da će DS na eventualnim vanrednim parlamentarnim izborima osvojiti “neočekivano dobar rezultat” i da će tada biti prostora da se ponudi nova vizija razvoja Srbije.\nGovoreći o sudskom postupku koji se vodi protiv njega, Dulić je rekao da je 2014. godina, treća kalendarska godine u kojoj se priča o različitim procesima protiv članova DS.\n“I dalje stojim na stanovištu da su sve to politički, montirani procesi bez dokaza i nadam se da ću brzo dokazati da su sve stvari koje su o meni rečene neistina i da ću potom nastaviti da se bavim politikom sa novom snagom”, rekao je Dulić.\ntweet Prethodni tekstBan Ki Mun: Polovini sirijskog stanovništva potrebna hitna pomoćSledeći tekstČuvarka u zatvoru zatrudnela sa osuđenikom na smrt kako bi mu spasila život HaberNews\tPOVEZANE OBJAVEVIŠE OD AUTORA


B92\t10.02.2019 14:36\nRivers se već oprostio od navijača i kluba u Italiji, a iako nije rekao koja mu je naredna destinacija, prema pisanju medija može se nagovestiti da je to šampion Srbije Crvena zvezda.\nKako je preneo vlasnik renomiranog košarkaškog portala Sportanda, crveno-beli će za Riversovo obeštećenje Ređo Emiliji platiti 40.000 dolara. Italijanski klub će polovinu tog novca iskoristiti kako bi doveo plejmejkera gruzijske reprezentacija, Amerikanca Majkla Diksona.\nRivers je u poslednjem meču za svoj klub postigao 30 poena protiv Kantua, a Amerikanac je u dosadašnjem delu sezone beležio 13,4 poena, 4,4 skoka i 2,9 asistencija u italijanskom prvenstvu.\nRivers je, pre Ređane, nastupao je za poznate evropske timove kao što su Lokomotiva Kubanj, Himki, Real Madrid, Bajern Minhen i Panatinaikos.


Predstavnici BiH jedini nisu bili na skupu o uništenju ID | Zvornik Danas\non: 03. фебруара 2017 In: Politika, VIJESTI\nBiH je bila jedina zemlja regiona koja nije učestvovala na antiterorističkoj radionici posvećenoj uništenju Islamske države, koja je u organizaciji američkog Stejt departmenta održana prošle sedmice u Tirani.\nNaime, kako je saopšteno iz Stejt departmenta, radionica je organizovana u saradnji s američkim Ministarstvom pravde, a na njoj su učestvovali predstavnici Hrvatske, Makedonije, Crne Gore, Srbije, samoproglašenog Kosova, Albanije, Francuske, Njemačke, Ujedinjenog Kraljevstva i Evropske unije. U Ministarstvu bezbjednosti BiH odgovaraju da nisu učestvovali „iz tehničkih razloga“.\n„Poziv za radionicu je, nažalost, kasno stigao i iako smo učinili sve što je bilo u našoj moći da uputimo predstavnike BiH u Tiranu, nismo u tome uspjeli. Svako upućivanje naših službenika na ove skupove podrazumijeva i prolazak sigurnosnih provjera kako od strane BiH, tako i od američke strane. Zbog veoma kratkih rokova to nismo uspjeli uraditi“, naveli su oni.\nU Stejt departmentu su istakli da je cilj radionice upoznati učesnike konferencije sa naporima SAD da kapaciteti ID budu redukovani, a u krajnjoj liniji i potpuno uništeni. „Balkanskim vladama smo skrenuli pažnju na terorističke ratnike koji se vraćaju iz Iraka i Sirije, kao i na način djelovanja pripadnika ID u organizovanju operacija van njihovih teritorija“, naveli su u saopštenju.\nDodali su da su učestvovali istražioci, tužioci, granični policajci, službenici za sankcije, političari i eksperti iz oblasti utjerivanja zakona, državne bezbjednosti i ukidanja finansijskih mreža za finansiranje terorističkih operacija. „Učesnici su se usaglasili o potrebi regionalne saradnje i da će uložiti napore u sprečavanju operacija ID-a van njihove teritorije, te da će se posvetiti problemu povratka stranih ratnika iz Iraka i Sirije“, navedeno je u saopštenju.\nU Ambasadi SAD u Sarajevu, komentarišući činjenicu da BiH nije učestvovala na ovako važnom skupu, kažu da je učestvovao predstavnik Ambasade SAD iz Sarajeva, te će podijeliti zapažanja s ovog događaja u okviru tekuće koordinacije i saradnje sa raznim domaćim vlastima po pitanju borbe protiv terorizma. I u Ministarstvu bezbjednosti BiH ubjeđuju da neučestvovanje na ovoj konferenciji ne znači da je saradnja sa SAD po pitanju borbe protiv terorizma loša. „Saradnja s američkom ambasadom u ovoj oblasti je na visokom nivou. Konkretno po pitanju terorizma znatno je intenzivirana saradnja i u posljednjih deset dana službenici Ministarstva bezbjednosti su se tri puta sastali sa predstavnicima Ambasade SAD“, poručuju iz tog ministarstva.


Uvod – Moji podaci\nDecembra 2014. godine javnost je saznala za najmasovniju povredu privatnosti i prava na zaštitu podataka o ličnosti građana Srbije. Naime, tih dana je SHARE Fondacija utvrdila da je na sajtu Agencije za privatizaciju dostupan dokument koji sadrži lične podatke o 5.190.396 građana Srbije – njihovo ime i prezime, srednje ime i jedinstveni matični broj (JMBG). U postupku nadzora koji je potom sprovela služba Poverenika za informacije od javnog značaja i zaštitu podataka o ličnosti, ustanovljeno je da je sporni dokument 10 meseci bio javno dostupan na sajtu Agencije za privatizaciju sa kog je, po rečima nadležnih iz Agencije, preuzet “više” puta. Posledice ovog slučaja teško da se sada mogu u potpunosti sagledati i čini se da još uvek nedostaje puno razumevanje ozbiljnosti incidenta. Javnost se nije bavila ovim slučajem dalje od ponekog senzacionalističkog naslova, dok je utvrđivanje odgovornosti potpuno izostalo. Više od godinu dana kasnije i dalje se ne zna da li je reč o slučajnosti, sistemskom propustu ili zloj nameri. Posebno zabrinjava činjenica da različiti akteri koji rukuju podacima građana i dalje koriste JMBG kao vrstu identifkatora, što znači da je samo na osnovu ličnog imena i teško kompromitovanog matičnog broja moguće pristupiti podacima o ličnosti u pojedinim registrima organa vlasti, ili čak obavljati pojedine poslove u banci telefonskim putem.\nSlučaj Agencije za privatizaciju otkrio je razmere rizika kom su izloženi naši podaci, ali je ukazao i na nedostatak pouzdanih saznanja o praktičnim i tehničkim uslovima u kojima se podaci građana prikupljaju, obrađuju i čuvaju. SHARE Fondacija je stoga rešila da istraži koji se podaci prikupljaju u javnom sektoru, ko i na koji način ima pristup podacima građana, te koje se mere zaštite u ovim procedurama primenjuju. Značaj istraživanja je, srećom, prepoznat u USAID-ovom Projektu za reformu pravosuđa i odgovornu vlast, pa je tako projekat SHARE Fondacije pod nazivom “Podaci o ličnosti u javnom sektoru – Mapiranje infrastrutkure obrade podataka u Srbiji” dobio neophodnu podršku.\nRad je započet u aprilu 2015. godine, obimnim istraživanjem o vrstama obrade i načinima zaštite podataka o ličnosti u javnom sektoru, čiji su procesi zatim analizirani sa pravnog, organizacionog i tehničkog aspekta, predstavljenim u ovom Vodiču. Istraživanje je obuhvatilo šest državnih institucija: Republički fond za zdravstveno osiguranje, Republički fond za penzijsko i invalidsko osiguranje, Centralni registar obaveznog socijalnog osiguranja, Poreska uprava, Agencija za privredne registre i Gradski centrar za socijalni rad Beograd. Metodološki je istraživanje zasnovano na javno dostupnim podacima, ali i podacima dobijenim putem zahteva za pristup informacijama od javnog značaja. Institucije su bile spremne na saradnju, te je sa predstavnicima održan niz sastanaka zahvaljujući kojima su istraživači bolje upoznavali i razumevali procese rukovanja podacima građana u javnom sektoru.\nTokom rada, istraživači SHARE Fondacije su imali neprocenjivu podršku službe Poverenika za pristup informacijama od javnog značaja i zaštitu podataka o ličnosti. Značajno iskustvo koje zaposleni u službi Poverenika imaju u ovoj oblasti bilo je dragoceno za rad istraživača, a posebno njihova dostupnost i spremnost za aktivnu razmenu znanja.\nKao krajnji rezultat istraživanja, Vodič obuhvata najbolje prakse i procedure zaštite podataka koje se primenjuju u analiziranim institucijama, ali i višegodišnje iskustvo službe Poverenika iz ove oblasti te znanje i inovativnost SHARE Fondacije koja se posebno bavi pitanjima privatnosti u digitalnom okruženju.\nVodič je namenjen pre svega organima vlasti, ali s obzirom na to da je zaštita podataka o ličnosti oblast uređena zakonom koji se tiče svih aktera, analize i preporuke iz istraživanja SHARE Fondacije biće od koristi i rukovaocima podataka iz privatnog sektora. Konačno, najvažnija svrha istraživanja predstavljenog u ovom Vodiču, jeste doprinos boljem razumevanju podataka o ličnosti, značaja njihove zaštite, kao i dužnosti rukovaoca i obrađivača podataka, te tehničkih i organizacionih mera koje su im na raspolaganju ili koje su u obavezi da primene kako bi zaštitili podatke o ličnosti građana Srbije.\nU prvom delu Vodič razmatra osnovne pojmove ove, relativno nove oblasti. Zakon o zaštiti podataka o ličnosti pisan je u skladu sa celokupnim narativom domaćeg pravnog sistema, strukovnim jezikom neophodnim za efikasnu primenu, a koji ponekad može biti neprohodan manje upućenom čitaocu. Razjašnjenja pojedinih odredbi i termina kao što su ‘rukovalac’, ‘obrada podataka’, pa i sam ‘podatak o ličnosti’, data su kroz primere, stvarne ili hipotetičke. Bolje razumevanje smisla osnovnih pojmova i principa Zakona o zaštiti podataka o ličnosti, nužan je uslov za prepoznavanje prava na privatnost i zaštitu podataka o ličnosti kao otelotvorenja suštinske potrebe svakog građanina, a ne spoljašnjeg mehanizma nametnutog prolaznom pravnom normom.\nU odeljku posvećenom organizacionim merama za zaštitu podataka izložene su analize i preporuke namenjene upravi i kadrovskoj službi organa vlasti, kao niz korisnih smernica za organizaciju zaposlenih u skladu sa načelom smanjenja rizika od povrede prava na zaštitu podataka o ličnosti. Posebno su obrađena pitanja poput odgovornosti za zaštitu podataka, lica koja se bave tim poslovima, edukacije zaposlenih, neophodnih internih akata i druga.\nTehničke mere za zaštitu podataka namenjene su prvenstveno tehničkim ekspertima u organima vlasti, a u tom delu su izložena iskustva i preporuke za adekvatnu strukturu informacionog sistema, te problemi pristupa, čuvanja i zaštite podataka u digitalnom okruženju.\nPoslednji, četvrti deo Vodiča tretira praksu lica ovlašćenih da postupaju po zahtevima za ostvarivanje prava iz Zakona o zaštiti podataka o ličnosti. Tu su obrađene procedure i načini na koji organ vlasti treba da postupa po ovim zahtevima građana, uz poseban osvrt na nedoumice ili nejasnosti koje su uočene prilikom razlikovanja zahteva vezanih za zaštitu podataka od zahteva za pristup informacijama od javnog značaja.\nSHARE Fondacija, mart 2016.


Izgleda da je sve gotovo, Lijanko se seli u redove italijanskog giganta! - Sportske.net\nIzgleda da je sve gotovo, Lijanko se seli u redove italijanskog giganta!\nFudbaler koji je igrao za omladinsku reprezentaciju Srbije veoma je blizu prelaska u Italiju.\nKonte izgubio trku, reprezentativac BiH odabrao Juve!Iznenađenje - Vezista danas napušta Juventus?Juve doveo novu nadu italijanskog fudbala!Poslednji dan prelaznog roka, ovo su svi transferi! (KRAJ)Big Sem dovodi bivšeg igrača Juvea i Barse?\nSerija A čeka Lijanka, fudbalera koji je nekada igrao za omladinsku reprezentaciju Srbije, a sada nastupa za reprezentaciju Brazila do 20 godina.\nOvaj 20-godišnji defanzivac koji igra na pozicijama štopera ili desnog beka, će na leto potpisati ugovor sa Juventusom, kao što smo vam pisali pre nekoliko dana.\nLijanko je član Sao Paula, juče je napunio 20 godina, a već je za taj tim odigrao 20 prvenstvenih utakmica.\nKorijere delo Sport piše da je vrednost transfera 5 miliona evra, kao i da je definitivno da ćemo ga od narednog leta gledati u crno-belom dresu.\nOvaj defanzivac još uvek može da bira između Srbije i Brazila, kada se radi o nastupu za seniorski tim, ali su daleko veće šanse da će se odlučiti za reprezentaciju Brazila ukoliko bude imao mesta u toj selekciji.\nDa vas podsetimo, igrao je 4 utakmice za omladinsku reprezentaciju Srbije, ali je zbog jezičke barijere ipak odlučio kasnije da nastupa za mladi tim Brazila.


Vlada Srbije usvojila nove mere - Moji Odžaci\nVlada Republike Srbije usvojila je nove mere radi suzbijanja širenja epidemije koronavirusa. Nove mere donete su na preporuku Kriznog štaba i primenjivaće se od sutra, a njihovo poštovanje strogo će kontrolisati nadležne inspekcije i komunalna milicija.\nKako se navodi, sve ove mere usvojene su sa ciljem svođenja socijalnih kontakata na apsolutni minimum, uz nadu da će one dati željeni rezultat i da ćemo u danima pred nama to videti i u brojevima zaraženih građana koronavirusom.\nUgostiteljskim objektima dozvoljeno je da obavljaju delatnosti dostave hrane non-stop, 24 sata, sedam dana u nedelji, kao i ostalim privrednicima čija je to osnovna delatnost.\nFrizerski i kozmetički saloni, saloni za negu lepote neće raditi tokom vikenda. U ovu grupu spadaju i objekti iz oblasti sporta i rekreacije – teretane, fitnes centri, bazeni, spa-centri, baloni za fudbal, košarku, tenis ili bilo koji drugi rekreativni sport.\npredhodna Matić: Tržište spremno i za slučaj novog zatvaranja\nsledeća Žaneovi "Paravani" 5. decembra premijerno u Novom Sadu


RTS :: Još 700 miliona evra za borbu protiv korone\nRadio Beograd 1 Još 700 miliona evra za borbu protiv korone\nsreda, 25. nov 2020, 15:00\nU toku je sednica Kriznog štaba. Uoči sednice, epidemiolog Predrag Kon rekao je da će se raspravljati o sprovođenju dosadašnjih mera, ali i o odlukama čije je usvajanje odloženo, pre svega o prelasku na onlajn nastavu.\nPredsednik Aleksandar Vučić sastao se sa čelnicima nadležnih instituta i agencija, a jedina tema razgovora bila je hitna nabavka vakcina. On je na instagram nalogu objavio da je razgovarao sa predstavnicima Instituta za virusologiju, instituta "Torlak" i "Batut", Agencije za lekove i Republičkog fonda za zdravstveno osiguranje, a sastanku su prisustvovali i premijerka Ana Brnabić i ministar zdravlja Zlatibor Lončar.\nPoslanici Skupštine Srbije razmatraju više predloga zakona o potvrđivanju sporazuma o zajmu za razne projekte sa međunarodnim finansijskim institucijama. Na raspolaganju će biti skoro 700 miliona evra za efikasniju borbu protiv kovida 19, izjavio je u parlamentu ministar finansija Siniša Mali.\nU Berlinu je uhapšen vozač automobila koji se jutros zaleteo u kapiju sedišta nemačke kancelarka Angele Merkel. Istraga je u toku. List "Bild" prenosi da je ista osoba pre šest godina udarila automobilom u isto mesto, pa se veruje da je incident politički motivisan.\nPokrajinska vlada čestitala je svim građanima Vojvodine 25-ti novembar - dan kada je, pre 102 godine, Velika narodna skupština u Novom Sadu donela odluku o prisajedinjenju Vojvodine Kraljevini Srbiji. Tu odluku jednoglasno je podržalo tadašnjih 757 poslanika Velike narodne skupštine. U saopštenju pokrajinske vlade ocenjuje se da je Vojvodina, kao integralni deo Srbije sačuvala i izgradila važne institucije i u svim oblastima društvenog života stvorila uslove za punu ravnopravnost i prosperitet svih koji u njoj žive.\nTreće osnovno javno tužilaštvo u Beogradu obustavlja postupak protiv direktora škola, koji je pokrenut zbog toga što su tražili od zaposlenih i učenika da nose maske, saopštili su posle sastanka sa resornim ministrom iz Društva direktora škola Srbije. Ministar Branko Ružić kaže da premijerka Brnabić i on smatraju da je apsurdno pozivati na razgovor direktore škola zato što poštuju mere Kriznog štaba. Predsednik Skupštine Društva direktora škola Srbije Dejan Nedić potvrdio je da će postupak biti obustavljen.\nVučić: "Vakcinacija je od presudnog značaja za Srbiju, jer bez toga nikada nećemo pobediti koronu"\nKako unaprediti položaj romske zajednice?


Akcija “Ruben” : MUP RS izvršio pretrese na 32 lokacije, više osoba na kriminalističkoj obradi | Kliker.info\nAkcija “Ruben” : MUP RS izvršio pretrese na 32 lokacije, više osoba na kriminalističkoj obradi\nMilan Salamadija, porparol MUP-a RS-a, o akciji nije davao detaljnije informacije. Potvrđeno je da akcija izvedena na 32 lokacije, odnosno na širem podrušku tog bh. entiteta, što uključuje Banju Luku, Bosanski Novi, Prijedor, Prnjavor, Bijeljinu…\nU prostorijama MUP-a RS-a je više osoba na kriminalističkoj obradi. Entitetska policija je oduzetla i određenu količinu oružja, municije, pancira i propagnadnog materijala koji se, kako je navedeno, koristi za vrbovanje građana BiH za odlazak na strana ratišta.\nU MUP-u RS-a kažu kako će sutra biti održana konferencija za medije kojoj će prisustvovati direktor Policije RS Gojko Vasić i ministar unutrašnjih poslova Dragan Lukač, koji će saopćiti više informacija.\nNe dajući više informacija, Salamadija je naveo da se saslušavaju osobe koje se dovode u vezu sa krivičnim djelom terorizam te o osobama koje se dovode u vezu s vrbovanjem državljana BiH za odlazak na sirijsko ratište.\nPostoji osnovana sumnja da su osobe privedene danas u Republici Srpskoj u okviru policijske akcije pod nazivom “Ruben” nabavljale oružje i eksploziv s ciljem izvođenja terorističkih akata na institucije ovog entiteta i njihove predstavnike, saopšteno je iz Specijalnog tužilaštva Republike Srpske, prenosi Anadolu Agency.


Ostali sportovi - Streljaštvo: Odličan uspeh pionira i pionirki SD "Pančevo 1813" na Ligi pionira Vojvodine\nStreljaštvo: Odličan uspeh pionira i pionirki SD „Pančevo 1813“ na Ligi pionira Vojvodine\nNapisano u kategoriji Ostali sportovi, 13 aprila, 2016\nProteklog vikenda je u Uljmi održano završno 8.kolo Lige pionira Vojvodine, na kojem su pančevački najmlađi strelci osvojili nove bodove i učvrstili svoje pozicije na konačnoj tabeli Lige pionira Vojvodine u sezoni 2015/16.\nEkipa pionirki Streljačke družine „Pančevo 1813“ je ponovo ubedljivo osvojila prvo mesto sa 525 krugova i samo potvrdila prvo mesto u konačnom plasmanu lige. Tako je i Marija Aleksić sa 176 krugova ponovo osvojila prvo mesto, i potvdila svoj primat i prvo mesto u kategoriji pionirki tokom cele sezone. Ivana Vislavski je osvojila treće mesto sa 175 krugova, ali je u konačnom plasmanu napredovala i osvojila drugo mesto. Odlična je bila i Anastasia Grujoski, koja je sa 174 kruga osvojila četvrto mesto.\nEkipa pionira Streljačke družine „Pančevo 1813“ je puno napredovala osvojivši drugo mesto u 8.kolu sa 532 kruga, tako da je sa pete skočila na treću poziciju i osvojila bronzani pehar na kraju Lige pionira Vojvodine. Stefan Mihajlov je sa 179 kruga bio najuspešniji Pančevac, a u konačnom plasmanu je potvrdio peto mesto. Aleksandar Pavlović je najviše napredovao sa 177 krugova, dok je Vladimir Stajčić sa 176 krugova pomogao ekipi da ostvari ovaj visok rezultat. U pojedinačnoj konkurenciji je nastupio i Stevan Kalinić sa solidnih 160 krugova.\nTrener, Siniša Veljković je zadovoljan sa postignutim rezultatima i dobrom formom takmičara pred nastupajuća prvenstvena takmičenja SS Vojvodine i Srbije, a i pred Školsku olimpijadu, za koju se plasiralo i osam pančevačkih strelaca.\nNarednog vikenda pioniri, juniori i seniori putuju u Zrenjanin na Prvenstvo Vojvodine iz serijske vazdušne puške po „B“ i „C“ programu.


DODIK PORUČIO Srpska ne da nadležnosti! | Trebinje Live\nDODIK PORUČIO Srpska ne da nadležnosti!\nPredsjednik Republike Srpske Milorad Dodik izjavio je danas da će Republika Srpska nastaviti da se bori za ustavnu poziciju Srpske i da će odbaciti svaki pokušaj da joj se i u najmanjoj mjeri uzmu nadležnosti.\nDodik je na konferenciji za novinare u Banjaluci rekao da Srpska mora biti oprezna, te da novo Predsjedništvo BiH ne vodi računa o interesima Republike Srpske.\nOn je ocijenio da priča o mehanizmu koordinacije, na način kako je plasira predsjedavajući Predsjedništva BiH Mladen Ivanić, vodi centralizaciji odlučivanja na nivou BiH i prenošenju izvornih nadležnosti Srpske na nivo BiH.\nDodik je naglasio da Predsjedništvo BiH apsolutno nije nadležno za stvaranje dogovora u vezi sa mehanizmom koordinacije, iako je Ivanić izjavio da je potrebno stvoriti jednostavniji mehanizam i da u slučaju neslaganja konačnu odluku donosi predsjedavajući Savjeta ministara BiH ili Predsjedništvo BiH.\nOn je naveo da Ivanić u svojoj izjavi spominjao i kantone, ali da član Predsjedništva BiH nema ustavnu ulogu da se brine o kantonima.\n"Ranije je Evropska komisija utvrdila jasne odgovornosti za evropska pitanja u BiH gdje je rečeno da 73 odsto nadležnosti ima Republika Srpska, 14 odsto zajedničke institucije", istakao je Dodik.\nOn je naveo da je u prethodnom periodu politika Republike Srpske, predvođena SNSD-om, bila da se napravi adekvatan pristup za evropske integracije koji odražava ustavni poredak u BiH i ustavne nadležnosti, te da se na osnovu toga došlo do mehanizma koordinacije, ali da je zastoj napravljen zbog neslaganja kantonalnog i federalnog nivoa.\n"Jasno je da je taj mehanizam koordinacije bio osnovni problem bošnjačke politike u BiH, jer su željeli da taj mehanizam koordinacije izbjegnu i dođu do nekog drugog procesa koji bi omogućavao dodatnu centralizaciju", naglasio je Dodik i podsjetio da su neki od zahtjeva Bakira Izetbegovića bili i da se članovi Predsjedništva BiH biraju u parlamentu BiH i da se ukine odluka o prebivalištu, što je Srpska odbila.\nDodik je podsjetio da je Ivanić u inauguralnom govoru 17. novembra prošle godine rekao: "Smatram da mehanizam koorodinacije sa EU treba konačno usvojiti i mislim da smo na najboljem putu da prihvatimo prijedlog Bakira Izetbegovića i blizu smo rješenja".\nOn je naveo da je Izetbegovićev prijedlog nešto što se davno moglo čuti, a to je da Predsjedništvo BiH ili predsjedavajući Savjeta ministara BiH pribave tu ulogu da rješavaju takozvane konflikte.\nPredsjednik Srpske je naglasio da mehanizam koordinacije mora da uvaži nadležnosti date po Ustavu, te da se u postojećem rješenju, koji je usaglašen, govori o tome na koji način se konflikti rješavaju – organizovanjem ministarske konferencije gdje ministri iz Srpske i FBiH nadležni za različite oblasti usaglašavaju stav, te da, ako ima stava, onda se dogovori ko od njih ide i predstavlja taj stav pred EU.\nDodik je ukazao na razne pokušaje da se nanese šteta Srpskoj sa nivoa BiH, da Srpska mora biti oprezna, te da novo Predsjedništvo BiH ne vodi računa o interesima Republike Srpske.\n"Svaki put kada pokušamo da ukažemo na ono što jeste objektivno u svemu tome, od isporuke oružja Ukrajini, do vojne imovine ili pak mehanizma koordinacije ili toga da je izjava koju je prihvatio Mladen Ivanić da radi kao član Predsjedništva nije od interesa za Republiku Srspku i da Predsjedništvo BiH ne može to da radi, uvijek su opravdavali ili svaljivali nam priču kako je ovdje neki ogrezli kriminal i korupcija i mi nešto krijemo. To je floskula", rekao je Dodik.\nOn je naglasio da se u kontinuitetu djelovanja srpskog člana Predsjedništva BiH vidi uvođenje novih praksi, te naveo primjer odlaska u Sanski Most, jer do sada nijedan član Predsjedništva iz Srpske ili FBiH u tom svojstvu nije posjećivao lokalne zajednice.\n"I da pravi neku novu praksu koja nije apsolutno adekvatna onome što jeste njegova ustavna pozicija, jer je on izabrani srpski član Predsjedništva u Republici Srpskoj i primarno odgovara Srpskoj i biračkom tijelu u Republici Srpskoj", naglasio je Dodik.\nOn je naveo da Ivanić uvodi novu praksu koja je mimo interesa Republike Srpske i ustavne pozicije člana Predsjedništva BiH, a što nesumnjivo nanosi dugoročne probleme i štetu samoj Republici Srpskoj.\nDodik je naveo da su predstavnici Republike Srpske u vlasti na nivou BiH "probosanske političke snage" koji ne oklijevaju da prvom prilikom loše govore o Srpskoj, iako je Srpska jedina u BiH na vrijeme formirala vlast.\n"Ivanić i drugi predstavnici u zajedničkim institucijama su dio jedne politike koju smo mogli da vidimo kroz potpisani sporazum između SDA i DF-a, koji je nešto ranije potpisan od ovih partija nego što su tome pristupile partije iz Srpske, a gdje se jasno nameće šta i kako treba da bude riješeno i može da se vidi da se na ovaj način predlaže rješavanje problema mehanizma koordinacije", rekao je Dodik.\nOn je naveo da je politika Mladena Ivanića za Republiku Srpsku neprihvatljiva, te podsjetio da se, prema Ustavu Republike Srpske, predsjednik Republike konsultuje ili da prijedlog za ambasadora u ime Srba.\nDodik je naglasio da su u ranijim mandatima predsjednik Republike Srpske i srpski član Predsjedništva to praktikovali, ali da to ne važi za Mladena Ivanića.\n"Ustav Republike Srpske, za koji je Venecijanska komisija rekla da je usaglašen i nije protivan Ustavu BiH, u svojim odredbama i ovlaštenjima predsjednika Republike stoji da predlaže kandidate za ambasadore u diplomatskoj mreži BiH. Sve se to ruši jer je dio koncepta koji je prihvatio da završi Mladen Ivanić", rekao je Dodik.\nBileća - Skupština usvojila budžet od 11.131.880 KM


Stanovi, njive, automobili…\nInteresovanje za imovinskim stanjem ovdašnjih funkcionera je u porastu, zahvaljujući dostupnosti informacija na sajtu Agencije za borbu protiv korupcije. U cilju transparentnosti, list „Zrenjanin” će nastojati da objavljuje podatke o imovini zrenjaninskih uticajnih ličnosti.\nPrema izveštaju o imovini od 16. jula 2013. godine, Julija Bobek, tadašnja direktorka Centra za socijalni rad Zrenjanin (čija je neto zarada iznosila 81.763 dinara mesečno) bila je vlasnica stana od 17 metara kvadratnih, vikendice od 30 metara kvadratnih, kao i automobila marke „tojota jaris”, dok je ugovorom o poklonu postala suvlasnica njive (parcele) od 3 ara. Depozite i štedne uloge u bankama i drugim finansijskim organizacijama u zemlji i inostranstvu nije imala.\nGledajući imovinsku karticu od 7. novembra 2016. godine, u vreme kada je još uvek bila direktorka Centra za socijalni rad (neto zarada je iznosila 75.000 dinara mesečno), saznajemo da su u njenom posedu još jedan stambeni prostor od 18 m2 i da je suvlasnica garsonjere od 12 m2, s tim da se vikendica u toj kartici ne navodi, a da je garsonjera od 17 m2 u susvojini. Mesec dana kasnije, u izveštaju od 7. decembra 2016, navodi se da je Julija Bobek postala i član komisije Socijalna zaštita grada Zrenjanina (neto prihod 15.000 dinara mesečno), te da je vlasnica još jednog stana od 34 kvadratnih metara, a vikendica i garsonjera od 17 m2 u ovom izveštaju nisu navedeni.\nJulija Bobek je na mestu direktora Centra za socijalni rad Zrenjanin bila od 24. juna 2013. do 5. jula 2017, a od 10. jula iste godine imenovana je za zamenicu zaštitnika građana (neto prihod iznosi 76.000 dinara mesečno) i ostaje član komisije Socijalna zaštita grada Zrenjanina (neto prihod 15.000 dinara mesečno), navodi se u izveštaju Agencije za borbu protiv korupcije od 12. jula 2017. godine. Takođe, piše da je kupljen automobil marke „smart”, a da je vlasnica stanova od 17, 18 i 34 m2, dok su garsonjera od 12 m2 i njiva u susvojini. Samo dva meseca kasnije, u poslednjem izveštaju iz 17. septembra 2017. godine, prijavljen je još jedan stambeni prostor od 17 metara kvadratnih u njenoj svojini.\n← MR ALEKSANDAR STARČEVIĆ, V.D. POMOĆNIKA MINISTRA PRIVREDE\nGRADSKO VEĆE: Odlučeno o prodaji zemljišta korejskoj kompaniji →


Nova runda pregovora o Siriji najranije 9. aprila - 24.03.2016, Sputnik Srbija\nNova runda pregovora o Siriji najranije 9. aprila\nNova runda međusirijskih pregovora počeće u Ženevi najranije 9. aprila, izjavio je specijalni izaslanik Ujedinjenih nacija za Siriju Stafan de Mistura. 24.03.2016, Sputnik Srbija\npolitika, vesti, sirija, ženeva, stafan de mistura, ujedinjene nacije, savet bezbednosti un, međunarodna grupa za podršku siriji\n© REUTERS / Ruben SprichSpecijalni izaslanik EU za Siriju Stafan de Mistura\nNova runda međusirijskih pregovora počeće u Ženevi najranije 9. aprila, izjavio je specijalni izaslanik Ujedinjenih nacija za Siriju Stafan de Mistura.\nDe Mistura: Nema „plana B“ za međusirijske pregovore\n21 Mart 2016, 21:46\n„Planiramo, pre ili kasnije, da održimo sednicu Međunarodne grupe za podršku Siriji i Saveta bezbednosti UN kako bismo razmotrili ono što je postignuto. I da obnovimo međusirijske pregovore… Datum podnošenja izveštaja će biti 9, 10, možda 11. april, u zavisnosti od dolaska delegacija. Ako neko bude želeo da doputuje 14. aprila, biće dobrodošao, ali mi ćemo svakako početi da razgovaramo onog datuma koji budemo odredili i koji ne sme da bude posle 9, 10. ili 11. aprila“, rekao je De Mistura.\nDe Mistura će učiniti sve što je moguće da dovede Kurde na međusirijske pregovore, ali za sada čeka da mu Savet bezbednosti UN da smernice u vezi sa tim pitanjem.\n„Razmatrao sam to pitanje na nivou Saveta bezbednosti. Kurdi su Sirijci i mi moramo, ja moram da im omogućim učešće u procesu, ali ja se za sada toga ne dotičem jer postoje protivrečna mišljenja o tome ko treba da učestvuje u pregovorima. Prošli put kada sam bio u Savetu bezbednosti UN, pitao sam kakvim savetom on može da mi pomogne. I ja čekam taj odgovor“, izjavio je De Mistura.\nPrema njegovoj oceni, slučajevi narušavanja primirja u Siriji za sada nisu poprimili razmere „epidemije“.\nSpecijalni izaslanik UN nada se da će na sledećoj rundi međusirijskih pregovora početi konkretno razmatranje procesa političke tranzicije u Siriji.\nZaključni dokument Ženeve 3\nZaključni dokument specijalnog izaslanika Ujedinjenih nacija za Siriju, načinjen po završetku nove runde pregovora predstavnika sirijske vlasti i opozicije, sadrži 12 tačaka.\nDe Mistura je rekao da dokument nije odbila nijedna od pregovaračkih strana.\n„Mislim da smo uspeli da u ove dve nedelje prođemo bez istupanja iz pregovora, bez drame, bez nekakve delegitimizacije i sa dokumentom koji nije odbila nijedna od strana, o principima zajedničkog razumevanja. To znači da ćemo sledećeg puta početi diskusiju o političkom procesu“, rekao je De Mistura.\nDe Mistura predlaže učesnicima međusirijskih pregovora da prihvate, pre svega, da je „neophodno poštovanje suvereniteta, nezavisnosti, jedinstva i teritorijalne celovitosti Sirije“, da je „Sirija demokratska, multikonfesionalna država, zasnovana na građanskom i političkom pluralizmu, u kojoj će biti predstavljene sve komponente sirijskog društva, vladavina prava, nezavisnost sudske vlasti, ravnopravnost, odsustvo diskriminacije, poštovanje ljudskih prava i fundamentalnih sloboda“.\nPutin Keriju: Nadam se približavanju stavova o Siriji i Ukrajini\n24 Mart 2016, 18:09\nMeđunarodna zajednica dužna je, takođe, da garantuje suverenitet Sirije i podršku realizaciji procesa političkog rešavanja krize u toj zemlji.\nUčesnicima međusirijskih pregovora „Ženeva 3“ predloženo je da se založe da se zabrani prisustvo inostrane vojske u Siriji.\nStranama je, takođe, predloženo da pozovu sve države da ne pružaju podršku terorizmu, uključujući obuku, finansiranje i isporuku oružja teroristima, da se uzdrže od toga da im „pružaju utočište i obaveštajne podatke, kao i od podsticanja na terorističke napade“.\nDe Mistura je učesnicima ženevskih pregovora predložio i da prihvate da se isplati kompenzacija štete stradalima tokom sirijske krize. Sredstva za to treba da budu prikupljena na novoj međunarodnoj donatorskoj konferenciji.\nMeđusirijski pregovori „Ženeva 3“ obnovljeni su 14. marta. U Ženevi su delegacija Vlade Sirije pod rukovodstvom stalnog predstavnika te zemlje pri UN Bašara Džafarija, sirijska opozicija Visokog pregovaračkog komiteta, predstavnici opozicione grupe formirane nakon sastanaka u Kairu i Moskvi, kao i unutarsirijska opozicija formirana u avio–bazi Hmejmim.


Afera prisluškivanje Predsednika Srbije (2): Pokrili i vilu „Bokeljka“- listinge dobijali iz „Telekoma“! -\nAfera prisluškivanje Predsednika Srbije (2): Pokrili i vilu „Bokeljka“- listinge dobijali iz „Telekoma“!\nFotografija koju smo objavili nastala je kao shematski prikaz listinga razgovora i u operativnom radu centra koji se nalazi nedaleko od Vlade Republike Srbije. Tu je zgrada jednog od najvećih preduzeća u Srbiji i u ovom odeljenju zaposleni su uglavnom bivši operativci Uprave kriminalističke policije MUP-a Srbije.\nšema napravljena na osnovu listinga.. foto iz centra gde se prisluškivao predsednik Srbije\n-Istraga je pokrenuta i utvrđuje se ko je sve od visokopozicioiniranih radnika MUP-a, ali i BIA dolazio u ovaj centar- kaže naš izvor naglasivši da su prilikom tih poseta radnici državnog preduzeća morali da budu zaključani u kancelarijama.\n-Niko nije smeo da vidi ko dolazi u posetu agentima koji su prisluškivali predsednika Republike i vodeće ljudi u državi- kaže naš sagovornik.\nPrvi na udaru je bio upravo Aleksandar Vučić, ali i Bratislav Gašić, šef BIA.\n-Jednostavno su pokušavali da se diskredituju njih dvojica. I sam shematski prikaz listinga to govori- ističe naš izvor.\nZanimljivo je da je ključna pozicija bila žena u „Telekomu Srbije“ koja je pratila pozive i dostavljala listinge poziva na operativu.\ndeo opreme koji je koristio centar\nU materijalu koji smo dobili vidi se i oprema kojom je operativno „pokriven“ predsednik Republike. Pored mikrofona, prisluškivača vide se i sijalice sa kamerama- koje su već pomenute od strane najviših državnih funkcionera a koje su snimale ko dolazi u vilu „Bokeljka“- radnu rezidencija predsednika Srbije za sastanke najviših državnika.


Владислав Јовановић: Косовски чвор у рукама Вашингтона - Нови Стандард\nVladislav Jovanović: Kosovski čvor u rukama Vašingtona\n23.11.2018. 19:09 16.07.2020.\n„Ni sada nije kasno da se direktno obratimo američkoj administraciji, naš glavni pregovarač su SAD, to nikada nisu ni bili Albanci”\nPosle uvođenja dodatnih taksa, pregovarački proces pod okriljem EU je u pat poziciji i odavno je trebalo da rešenje tražimo direktno preko SAD, ocenjuje Vladislav Jovanović\nPregovori Beograda i Prištine u Briselu u ovom trenutku nisu izvesni, jer je malo verovatno da će Kosovo poništiti trgovinske sankcije prema Srbiji. Rešenje kosovskog Gordijevog čvora je u rukama Vašingtona koji jedini ima autoritet i snagu da utiče da privremene kosovske institucije ukinu odluku o povećanju takse za 100 odsto na srpsku robu i sednu za pregovarački sto.\nMinistar unutrašnjih poslova Srbije Nebojša Stefanović ocenio je da velike sile poput SAD i EU mogu pritiskom da izdejstvuju povlačenje odluke Prištine da na robu iz centralne Srbije uvede takse od 100 odsto. Stefanović je za TV Pink rekao da nakon poruka koje su stigle iz Vašingtona i Brisela da odluka prištinskih vlasti mora da bude povučena, očekuje da vidi konkretne korake, a ne da ostane mrtvo slovo na papiru.\n„Ne može niko da me ubedi da SAD i EU ne mogu pritiskom da izdejstvuju da se povuče ova odluka. Ako bude iskrene želje velikih sila odluka će biti povučena”, rekao je Stefanović. Dodao je da Srbija „od ozbiljnih igrača” očekuje da pokušaju da reše problem koji je nastao, podsetivši da Priština krši međunarodni sporazum Cefta i upitao kako će EU da objasni da Prištini dozvoljava kršenje tog sporazuma, a da od drugih očekuje da ih poštuju.\nBivši ministar spoljnih poslova SR Jugoslavije Vladislav Jovanović za Politiku podseća da je Priština uvela dodatni porez svega nekoliko sati kasnije od trenutka kada je predsednik Srbije Aleksandar Vučić predložio Prištini da ukine dodatni porez od deset odsto na srpsku robu, na šta je ona odgovorila povećanjem poreza na 100 odsto.\n„Posle uvođenja dodatnog poreza pregovarački proces pod okriljem EU koji traje šest godina je u pat poziciji. Umesto što smo rešenje tražili preko Brisela, odavno je trebalo da to radimo direktno preko Vašingtona, s kojim je trebalo da razgovaramo i da vidimo koje su to varijante i ponuđena rešenja koja bismo mogli da prihvatimo. Ni sada nije kasno da se direktno obratimo američkoj administraciji, naš glavni pregovarač je SAD, to nikada nisu ni bili Albanci”, kaže Jovanović.\nSmatra da je lakše postići kompromis s SAD, jer, kako kaže, ako je njoj stalo da bude postignuto obostrano prihvatljivo rešenje, treba očekivati da budu izdašniji u svojim ponudama i da ne budu zatvoreni kao što su bili u proteklih 20 godina.\n„Amerikanci moraju da uvaže da postoje interesi drugih na Balkanu pre svih Rusije, Turske i Kine i da je upravo zato njihov interes da se sa nama nagode. Sve što bi se dogovorili, Albanci bi kasnije primenili na terenu. Ukoliko to ne uradimo imaćemo probleme kao i sada jer je očigledno da Albanci opstruiraju postizanje kompromisa i za taj svoj potez su instruisani od SAD, ali ne direktno već preko drugih država koje sprovode njihove namere”, ističe Jovanović.\nDocent na Fakultetu političkih nauka u Banjaluci Jelena Vukoičić takođe nije optimista da će biti nastavljen dijalog Beograda i Prištine i kao razlog navodi izbore za Evropski parlament u maju sledeće godine. Za naš list ocenjuje da je nastavak dijaloga u ovom trenutku malo izgledan i ne vidi osnova da očekuje bilo kakav pomak u narednih nekoliko meseci.\n„Dok se ovi izbori ne završe bojim se da se ništa značajno neće događati, jer ova politika Prištine nije samo njihova već i onih zemalja koje stoje iza njih, pre svih Amerike. Problem je što je sadašnja briselska administracija više puta isticala da ovo pitanje želi da se reši u njihovom mandatu. To ne znači da Brisel stoji iza sadašnjih poteza Prištine, ali privremene kosovske institucije rade ono što EU administracija govori. Oni žele da što pre bude potpisan pravno obavezujući sporazum koji podrazumeva apsolutnu ’pobedu’ Albanaca i kapitulaciju Srbije”, kaže za Politiku Jelena Vukoičić.\nVladislav Jovanović ne misli da će potrajati trgovinski rat, ali očekuje da će biti još izleta takve vrste koji su dozirani da se vidi srpska snaga i koliko smo spremni da idemo u tom otporu i prihvatanja nemogućih uslova. Kaže da će zapad „podsetiti” Beograd da imamo još nekoliko potencijalno ranjivih tačaka koje mogu da aktiviraju i kao primer navodi ponašanje Sulejmana Ugljanina u raškoj oblasti.\nEvropska unija mora da utiče na kosovske vlasti i da postigne trenutno ukidanje taksa na robu iz centralne Srbije i BiH, saopštilo je juče rusko Ministarstvo inostranih poslova, koje podseća da je Kosovo, kršeći svoje obaveze proistekle iz sporazuma o slobodnoj trgovini, odlučilo da uvede takse od 100 procenata na robu iz centralne Srbije i BiH, prenosi Tas.\n„Ovde se radi zapravo o tome da Priština započinje trgovinski rat sa Beogradom u skladu sa politikom etničkog čišćenja, s obzirom da srpsko stanovništvo u pokrajini zavisi u velikoj meri od robe iz centralnog dela Srbije”, ističe ruski MIP. „Primetno je da Priština ne krije činjenicu da je to osveta za prethodni poraz kada je Generalna skupština Interpola odbacila zahtev da Kosovo uđe u tu organizaciju”, dodaje se u saopštenju ruskog MIP-a koji ukazuje i na uzdržan odgovor Beograda na ovaj razvoj događaja i želju da se tenzije smanje.\nV. Jovanović: Vodi se psihološka akcija, Kosovo spremaju za NATO\nV. Jovanović: Zemanov potez moralno ohrabrenje i primer drugima


USKORO U PET BOLNICA: Zamrzavanje embriona o trošku države – Nadlanu.com\nObjavljeno 17. juna 2018. / 12:30:04\nIpak, iako je najavljivan mesecima, ovaj proces još ne funkcioniše. Specijalni frižideri u pet državnih bolnica u kojima će embrioni biti zamrzavani i čuvani, još ne rade, ali su testirani i biće pušteni u rad kada stignu prvi embrioni.\nKada će to biti, još nije izvesno jer je potreban određeni period od kada se parovima odobri vantelesna oplodnja o trošku RFZO, do trenutka kada ih zdravstvena ustanova pozove kako bi započeli ovaj postupak.\nInače, mogućnost da besplatno zamrznu višak reproduktivnih ćelija dobiće svi oni parovi kojima će se postupak oplodnje o trošku države odobriti, počevši od 15. juna.\nDirektor GAK "Narodni front", prof. dr Željko Miković kaže za "Blic" da je u ovoj ustanovi sve spremno.\n- Imamo sve tehničke uslove, mašine su testirane i dobijene su dozvole. Aparati još nisu uključeni, jer ne treba da rade dok su prazni. Biće uključeni onda kada budemo imali prve embrione za zamrzavanje - kaže prof. dr Miković.\nMogućnost da se besplatno zamrzne višak embriona, koji se mogu dobiti iz postupka vantelesne oplodnje obradovalo je mnoge parove, koji na prirodan način ne mogu da postanu roditelji. Međutim, ova mogućnost je trebala da bude odobrena još u maju, ali je zbog nerešene zakonske regulative sve prolongirano za 15. jun ove godine.\nPet državnih bolnica će zamrzavati embrione\nKako saznajemo, ovu mogućnost će za sada imati samo pet državnih bolnica u Srbiji, dok privatnici, koji imaju potpisane ugovore sa RFZO -om, još uvek nemaju dozvolu da zamrzavaju polne ćelije.\nTu mogućnost imaće bolnica u Valjevu, Klinički centra Niš, Klinički centar Vojvodina, GAK "Narodni front" i GAK "Višegradska".\n- Privatne ustanove koje imaju potpisan ugovor sa RFZO nemaju rešenje Ministarstva zdravlja za novu tehnologiju zamrzavanja embriona i reproduktivnih ćelija. Da bi mogli da aneksiraju ugovore sa RFZO-om poslali smo im obrasce i detaljna uputstva za podnošenje zahteva za ovu proceduru Komisije za nove tehnologije - kažu za "Blic" u Upravi za biomedicinu.\nU ovom trenutku mogućnost za besplatno zamrzavanje embriona imaće samo supružnici ili vanbračni partneri koji budu imali višak embriona u okviru jednog postupka BMPO. Te embrione moći će bez ograničenja u broju, da zamrznu i eventualno iskoriste za sledeći postupak. To će parovima, kod kojih ne uspe postupak, dosta znači, pogotovo ženama jer ne moraju ponovo da idu na hormonsku stimulaciju.\nZamrzavanje jajnih ćelija i sprematozoida\nUvodi se, međutim, još jedna važna novina - zamrzavanje jajnih ćelija i sprematozoida o državnom trošku i to se neće odnositi samo na parove u procesu vantelesne oplodnje. Prema najavama, da besplatno zamrznu jajne ćelija i spermatozoide moći će i oni kod kojih postoji medicinska indikacija da će, privremeno ili trajno, zbog bolesti biti neplodni. U tim slučajevima reproduktivne ćelije moći će da zamrznu muškarci i žene koji nisu u postupku vantelesne. I te ćelije će kasnije moći samo oni da koriste, potvrđeno nam je u Ministarstvu zdravlja i RFZO.\n- Semene i jajne ćelije čuvaće se ne duže od pet godina, ali se iz medicinskih razloga čuvanje može produžiti za još pet godina - kažu u Ministarstvu zdravlja.\nU slučaju pretnje od neplodnosti zbog bolesti, jajne ćelije i spermatozoidi mogu se čuvati neograničeno.\nU ovom trenutku, o trošku osiguranja pojedinaci koji nisu u postupku vantelesne oplodnje neće moći da čuvaju svoje reproduktivne ćelije po želji, a nakon donošenja podzakonskih akata koji će bliže regulisati Zakon o biomedicinskoj podpomognutoj oplodnji razmatraće se i proširenje usluga, kažu za "Blic" u Republičkom fondu za zdravstveno osiguranje.\nZakonom o biomedicinski potpomognutoj oplodnji predviđene su i banke jajnih ćelija i sperme, koje će koristiti oni koji nemaju svoje reproduktivne ćelije, ili žene bez partnera. Istim zakonom uvodi se i mogućnost poklanjanja viška embriona, na koju mnogi ne gledaju baš blagonaklono, jer iako je humano, u maloj zemlji kao što je naša to otvara različite moralne dileme. Trenutno se izrađuju podzakonska akta kojima će preciznije biti uređen rad budućih banaka reproduktivnih ćelija.\nčuvanje jajnih ćelijavantelesna oplodnjazamrzavanje embriona


RTS :: Imran Kan predvodi demonstrante na putu ka Islamabadu, sukobi sa policijom\nSvet Imran Kan predvodi demonstrante na putu ka Islamabadu, sukobi sa policijom\nsreda, 25. maj 2022, 19:38 -> 20:00\nSvrgnuti pakistanski premijer Imran Kan predvodio je više hiljada pristalica iz raznih delova zemlje prema glavnom gradu Islamabadu, što je dovelo do sukoba policije i demonstranata.\nNakon što je 10. aprila smenjen izglasavanjem nepoverenja u parlamentu, kada je za premijera izabran šef opozicione Pakistanske muslimanske lige Šehbaz Šarif, Kan je organizovao svakodnevne masovne proteste, povećavajući pritisak na novu krhku koalicionu vladu, izvestio je AFP.\nOn je pozvao pristalice Pokreta pravde Pakistana, stranke čiji je lider, da se okupe danas u Islamabadu i da se ne razilaze dok ne budu rapisani novi izbori.\nVrhovni sud Pakistana odobrio je demonstracije u glavnom gradu i naložio glavnom komesaru Islamabada da obezbedi mesto za miting Kanovih pristalica, a Vladi i Kanovoj partiji da započnu dijalog o situaciji u zemlji koja podseća na ratnu, objavila je "Aaj TV" na Tviteru.\nPrilazi Islamabadu su blokirani, navodi AFP, uz pojačano prisustvo snaga bezbednosti, a zatvorene su i ključne ulazne i izlazne tačke obližnjih većih gradova, uključujući Lahore, Multan i Pešavar.\nPolicija je koristila suzavac protiv stotina Kanovih pristalica koji su pokušali da uklone blokade puteva u Lahoreu i Fajzabadu. Premijer Šarif izjavio je da će sprečiti dolazak Kanovih pristalica u Islamabad i ocenio da je posredi pokušaj "podele nacije i stvaranja haosa".\nZbog kršenja javnog reda policija je protekle noći privela više od 200 Kanovih pristalica u Lahoreu, tokom racija je ubijen jedan policajac, a vladini zvaničnici i policija su saopštili da su demonstranti planirali da se pridruže maršu na Islamabad sa oružjem.\nZa Kana, koji tvrdi da je smenjen usled strane zavere koju su vodile Sjedinjene Države, glasalo je biračko telo umorno od dinastičke politike dve glavne stranke u zemlji, navodi AFP.\nKan je smenjen, kako se veruje, zbog sukoba sa pakistanskim generalima, a delimično i zbog nemogućnosti da poboljša teško ekonomsko stanje u zemlji, uključujući njen ogroman dug, smanjenje deviznih rezervi i nagli porast inflacije.


Osnovna metoda je provera pulsa, na osnovu čega se može se utrvditi da li je u organizmu poremećen protok vitalne, životne Qi (či) enrgije. Ukoliko je puls smanjen, isprekidan ili pojačan, lekar na osnovu toga može zaključiti da li je narušena ravnoteža u fukcionisanju organizma, odnosno da li ima nepravilnosti u radu jednog ili više organa. U tradicionalnoj kineskoj medicini prate se i drugi pokazatelji opšteg zdravlja, kao što su stanje kože, vida ili izgled jezika, koji je ogledalo stanja stomaka.\nLekar ima induvidualni pristup pacijentu. Tek nakon temeljnog pregleda predlaže se metoda ili kombinacija metoda koje mogu da pomognu pacijentu da ozdravi. Ukoliko je pacijent već bio na nekoj terapiji zvanične medicine, lekar mora da ima uvid i u te nalaze.\nJezik otkriva kakvo nam je zdravlje\nKako kineska medicina koristi procenu jezika za interpretaciju zdravlja? Prema drevnim tradicijama medicine, jezik daje jedne od najvažnijih dijagnostičkih pokazatelja. Ono što ga čini tako moćnim dijagnostičkim ”sredstvom” jeste činjenica da sadrži vodu, elektrolite, sluz i enzime te da je veoma osetljiv organ čiji se izgled menja uporedo sa određenim fizičkim promenama u organizmu.\nU kineskoj medicini, jezik predstavlja ”mapu” unutrašnjih organa, a kao i lice, “izdeljen” je u zone koje odgovaraju pet elemenata, koji, pak, odgovaraju vezama među unutrašnjim organima.\nOpširnije: Jezik otkriva kakvo nam je zdravlje


Ford Transit test Predstavljamo\nFord je nedavno proslavio jubilej, 40 godina od proizvodnje prvog modela Transit, koji je od početka uvodio nove standarde i tehničke novine u dostavna vozila srednje klase koja su ranije bila privilegija putničkih automobila...\nIstorija Transita je duga i bogata. Poslužio je istovremeno kao poligon za unošenje novih tehničkih dostignuća, a takođe i kao ideja drugim proizvođačima dostavnih vozila.\nFord Transit je najpopularnije vozilo koje je izašlo iz braka nemačkog ogranka Forda (Ford Keln) pod nazivom Taunus Transit i britanskog Forda 400E. Zamisao u konstrukciji je bila da dobije veoma fleksibilnu platformu, koja je sposobna da posluži za prevoz ljudi i tereta. Kada se pojavio na tržištu 9. avgusta 1965. godine, imao je brojne tehničke novotarije.\nTransit je bio naziv za dva modela, ali sa zajedničkim prednjim delom. Verzija SWB sa kratkim međuosovinskim razmakom i verzija LCY sa duplim točkovima pozadi. Prvi modeli bili su opremljeni benzinskim motorima 1,7 litara sa 74 KS i 2,0 litre sa 86 KS, dok je prvi dizel motor Perkins imao snagu od 44 KS.\nIako kod nas na Kosovu Ford nije bas na dobrom glasu, ja svako jutro dolazim na posao sa jednim Ford Transitom, sa dizel motorom (ne znam godinu proizvodnje). Sofer, kojem mnogo verujem, mi je rekao da je sa njim presao milijon i trista hiljada km (1999-) i jos uvek radi i juri k'o zmaj. Ovih dana na Kosovu je bila velika magla pa je veoma interesantno da zvuk ovog motora poznajem na desetinu metara daljine.


NACRT ZAKONA O IZMENAMA I DOPUNAMA ZAKONA O NACIONALNIM SAVETIMA NACIONALNIH MANJINA: Ciljevi su depolitizacija saveta nacionalnih manjina i transparentnije upravljanje finansijama tih tela. Neophodno definisati ovlašćenja i organizacionu strukturu nacionalnih saveta i način angažovanja članova tih saveta\nDepolitizacija saveta nacionalnih manjina i transparentnije upravljanje finansijama tih tela glavni se ciljevi izmena i dopuna Zakona o nacionalnim savetima nacionalnih manjina ("Sl. glasnik RS", br. 72/2009, 20/2014 - odluka US i 55/2014) izjavio je državni sekretar Ministarstva državne uprave i lokalne samouprave Ivan Bošnjak.\nBošnjak je, na okruglom stolu u okviru javnih konsultacija o radnom tekstu Nacrta zakona o izmenama i dopunama Zakona o nacionalnim savetima nacionalnih manjina, istakao da je neophodno definisati ovlašćenja i organizacionu strukturu nacionalnih saveta i način angažovanja članova tih saveta.\nPrvi put smo pokušali da odvojimo funkciju u nacionalnom savetu od partijske pozicije što je za sada predmet najoštrijih kritika manjinskih stranaka. Ali na javnim konsultacijama sve strane treba da predstave svoje stavove i zakonska rešenja kako bismo doneli zakon koji će biti uspešno i jednako primenjivan u celoj Srbiji, ukazao je on.\nDržavni sekretar je rekao da, osim depolitizacije, predstavnici nacionalnih manjina su na ranijim skupovima izneli zamerke na zakonske odredbe o upotrebi srpskog jezika i na izveštavanje u medijima i zalagali se za dodatno finansiranje nacionalnih saveta.\nPrema njegovim rečima, zahtev za depolitizaciju proistekao je iz unutrašnjih potreba jer nacionalni saveti često predstavljaju polje za delovanje političkih stranaka.\nS druge strane, kako je naveo, međunarodni stručnjaci i organizacije civilnog društva ukazuju da, prema Ustavu, nacionalni saveti treba da se bave kulturom i zaštitom identiteta, a ne da budu nekakvi manjinski parlamenti.\nIzvor: Vebsajt Vlade, 18.12.2017.


Mandić pozvao Demokrate i opoziciju na antivladine proteste\nTanjug 11. maja 2022. 09:18\nPODGORICA – Predsednik Nove sprske demokratije (NSD) i jedan od lidera Demokratskog fronta (DF) Andrija Mandić ponovo je pozvao sve opozicione snage da zajedno organizuju velike proteste kao sredstvo pritiska na novu vlast.\nMandić je gostujući sinoć na podgoričkoj Adria tv. rekao da je DF uputio javni poziv Demokratama, ali i svim strankama opozicije da zajednički organizuju demonstracije kao sredstvo pritiska na aktuelnu vlast.\nLider Nove je stava da je namera DPS-a Mila Đukanovića da sa koalicijom „Crno na bijelo“ Dritana Abazovića uništi Socijalističku narodnu partiju (SNP).\nOn je rekao da manjinska vlada funkcioniše kao raštimovani orkestar, da nema legitimitet, zbog čega joj ne predviđa blistavu budućnost.\nPolitički život u Crnoj Gori se ubrzava, istakao je Mandić i dodao da se oseća sloboda kod ljudi zaposlenih u javnoj upravi i preduzećima nakon pada autokratskog režima 30. avgusta 2020.\nTa činjenica, kaže Mandić, može učiniti ljude zadovoljnim, kao što i poslednja dešavanja mogu da zabrinjavaju i vređaju, jer se može reći da je volja naroda iskazana na parlamentarnim izborima izneverena.\n„Opasno je svako koketiranje sa Demokratskom partijom socijalista. Oni su poznati po tome da su sve svoje političke partnere od Narodne stranke, preko Liberalnog saveza i ostalih, odnosno sve one koje su negde uspeli da uhvate u svoju paukovu mrežu, kasnije odbacili i te političke organizacije više nikad nisu mnogo značile na političkoj sceni“, kazao je Mandić, preneo je podgorički portal CdM.\nU Crnoj Gori je 28. aprila izabrana nova manjinska vlada, na čelu sa premijerom Dritanom Abazovićem, čime je prekrojena vollja naroda iskazana na izborima u avgustu 2020. godine.\nVlada je izabrana uz podršku DPS-a Mila Đukanovića.


Otkrivena crna rupa koja ne bi trebalo da postoji\nA. J. 3. septembra 2019. 09:21\nDva puta veća od onoga što se do sada smatralo mogućim, crna rupa otkrivena je uz pomoć detektora gravitacionih talasa LIGO i „Virgo“ Evropske gravitacione opservatorije.\nCrne rupe obično nastaju kada se zvezde uruše i ostanu bez „goriva“, ali se to samo dešava kada je jezgro zvezde 50 puta manje mase od našeg Sunca, piše Kvanta magazin.\nZvezde sa masom između 50 i 130 puta većom od sunčeve ili odbacuju materije dok nisu dovoljno male ili se samounište u snažnoj eksploziji, što znači da nova crna rupa prkosi onome što je nauka do sada smatrala mogućim.\nCrne rupe sa masom 130 puta većom od sunčeve mogu da se formiraju kada je urušavanje njihovog jezgra previše jako da bi se zaustavilo. M87 je primer crne rupe koja je 6,5 milijardi puta masivnija od Sunca.\nTeorijski bi bilo moguće da se u gušćem delu svemira crna rupa 30 do 50 solarnih masa spojila sa drugom crnom rupom, što bi objasnilo signale koje su otkrili.\nIrak: Na protestima u Bagdadu povređeno najmanje pet ljudi


VUK JEREMIĆ: Sporni zakon u Crnoj Gori donet je u dogovoru Vučića i Đukanovića -\nYou are at:Home»POLITIKA»VUK JEREMIĆ: Sporni zakon u Crnoj Gori donet je u dogovoru Vučića i Đukanovića\nVUK JEREMIĆ: Sporni zakon u Crnoj Gori donet je u dogovoru Vučića i Đukanovića\nBy Sanja Ilić\t 13th February 2020 No Comments\n„Vučić se trenutno udvara Amfilohiju, šalje mu poruke da ga podržava, da na njegovu podršku može da računa, a u istom trenutku u kojem mu to govori radi mu o glavi preko diplomatskih kanala na Zapadu, gde Amfilohija predstavlja kao ispostavu ruskih interesa. Da stvar bude bizarnija i užasnija, to mu u isto vreme radi i u Moskvi“, rekao je Jeremić u intervjuu za portal direktno.rs. Jeremić je dodao da Vučić i njegovi ljudi u Moskvi predstavljaju Amfilohija kao čoveka koji je slepo odan Carigradskoj patrijaršiji i koji čini sve što je u njegovoj moći da se interesi Rusije potisnu sa Balkana.\nJeremić je istakao da su Đukanović i Vučić „u priču o zakonu o verskim slobodama u Crnoj Gori“ ušli zajedno i da će u njoj ostati zajedno do kraja, dodavši da su „njihovi kriminalni interesi su previše uvezani da bi mogli da se razdvoje“. Kao dokaz da je „zakon o otimanju i raščinjavanju SPC u Crnoj Gori“ donet u dogovoru Đukanovića i Vučića, Jeremić je naveo da ni Vučić, niti Ivica Dačić i srpska diplomatija nisu nijednim formalnim aktom „prstom mrdnuli nakon usvajanja zakona“.\n„Vučić i Đukanović su odlučili da taj zakon bude usvojen kako bi eliminisali mitropolita Amfilohija, zajedničkog neprijatelja obojice, kao i da bi se u Crnoj Gori formiralo nešto slično ‘Srpskoj listi’ na Kosovu i Metohiji – a to je da grupa korumpiranih političara dobije monopol nad predstavljanjem Srba“, rekao je Jeremić. Jeremić je dodao da bi Vučić tako dobio svoj paket akcija u Crnoj Gori, a Đukanović još četiri godine vlasti nakon parlamentarnih izbora koji će u Crnoj Gori biti održani ove godine. „Ali u međuvremenu se desilo nešto što nisu planirali ni Đukanović, ni Vučić ni Beba, a to je da se stvar otela kontroli, jer su pogodili u nešto od čega su oni operisani – a to je dostojanstvo.\nTo je osećaj identiteta, to je želja da se ostane veran i odan onome što su vam preci ostavili“, rekao je Jeremić.\nAleksandar Vučić Crna Gora Milo Đukanović Vuk Jeremić Zakon o slobodi vjeroispovijesti\nPrevious ArticleBEOGRAĐANIN NESTAO U ZAGREBU: Poznatom kuvaru Dejanu Markusu izgubio se svaki trag\nNext Article MANDIĆ: Građani da saopšte do kada će čekati da se zakon povuče, a onda se okupljamo u Podgorici i nema razilaženja


MAT: Stopa inflacije najveća od 2013. | Novosadski informativni portal 021\n18:41 > 19:01\nMeđugodišnja stopa inflacije najveća je posle 2013. godine, navedeno je u poslednjem broju publikacije Makroekonomske analize i trendovi (MAT).\n"Ukupna industrijska proizvodnja u novembru 2021. međugodišnje je povećana za sedam odsto, desezonirani porast u tom mesecu iznosio je 0,8 odsto, trend je tokom poslednja tri meseca imao prosečne priraštaje po 0,4 odsto. Razlog većeg skoka u novembru je visok rast proizvodnje u sektoru rudarstva", naveo je koordinator istraživačkog programa MAT-a Stojan Stamenković.\nDodao je da je desezonirani porast industrijske proizvodnje u novembru bio nedovoljan da bi se dostigle vrednosti iz sredine godine. Na prvi pogled, kako je rekao, relativno visok međugodišnji porast te proizvodnje u novembru, koji je usledio posle međugodišnjih padova u septembru i oktobru izgleda obećavajuće, ali nije rezultat tekućeg rasta, nego "rupe" u toku proizvodnje tog sektora u novembru 2020. godine.\nProizvodnja računara, elektronskih i optičkih proizvoda je, prema rečima Stamenkovića, opadala još brže, po 3,7 odsto mesečno, pa je u novembru međugodišnji pad bio 21,2 odsto, a u periodu januar-novembar 1,8 odsto.